Шотландиядаги референдум нима учун Хитойни хавотирга солади? - BBC News O'zbek\nШотландиядаги референдум нима учун Хитойни хавотирга солади?\nМартин Пешиенс Би-би-сининг Пекиндаги мухбири\nХитойнинг Буюк девори инсонни ҳайратга соладиган иншоот.\nХитой императорлари бу деворни шимолдаги қўшнилар тажовузидан сақланиш учун қуришганди.\nБиз у ерга борган кунимиз шотланд сурнайи садоси эшитилиб турарди.\nШотланд сурнайини бу ерда бир неча мусиқачи ўйнайди. Улардан бири 31 ёшли Жорж Тиан. У Шотландияда ҳеч қачон бўлмаган, лекин қизиқиши кучли.\nАммо сиёсат ҳақида сўрашингиз билан, жимиб қолади.\nЭгнида шотланд миллий кийими , қўлида шотланд сурнайи бўлишига қарамай Шотландия мустақиллиги масаласи ҳақида умуман гапиришни истамайди.\n"Мен шотландиялик эмасман, ҳатто британиялик ҳам эмасман. Бу масала шотландия халқига ҳавола, мен уларнинг иродасини ҳурмат қиламан" дейди у.\nЖоржнинг шахсий қараши Хитой расмий доираларининг бошқа давлатлдарнинг "ички ишларига аралашмаслик" сиёсатининг аксидек.\nЛекин Хитойнинг жаҳонда таъсири ўсиб борар экан, бу сиёсатга риоя қилиш тобора мушкуллашиб бормоқда.\n"Иккинчи даражали" давлат...\nБу йил бошларида Хитой Бош вазири Ли Кечианг Британияга сафар билан келган вақти ундан Шотландия мустақллиги борасида савол сўралганди.\nЖаноб Ли, "бирлашган Буюк Британияни кўришни исташи, мамлакат жаҳондаги ўсиш ва ривожланишнинг пешқадами бўлиб қолишига умид қилиши"ни айтди.\nУнинг жавоби кутилмаган эмасди. Бу изҳорот Пекиннинг ҳар қандай мустақиликка интилиш ҳаракатлари жаҳоннинг нариги бурчида бўлса ҳам мамлакатдаги баъзи миллий озчиликларнинг ҳис-туйғуларини урчитиб юбориши ммукинлиги борасидаги хавотирини акс эттиради.\nШотландия халқига ўз келажаклари учун овоз бериш имкони яратилаётган экан, Хитойнинг ўзида ҳар қандай бўлгинчилик ҳақидаги фикрлар сотқинлик билан баробардир ва қамоқ жазоси билан жазоланди.\nШинжонда Пекин "уйғур бўлгинчилдари"га қарши кампания бошлаган. Тибетликлар Хитой тазйиқларидан анчадан бери шикоят қилиб келадилар.\nТайванда эса агар мустақиллик эълон қилинса Пекин ҳарбий куч ишлатиш ҳуқуқига эга эканлигини айтиб келган.\n"Ўтмишда Хитой қачонки бирлашган бўлса муваффақиятли бўлиб келган. Иқтисод ривожланган, аҳоли ҳаёти яхшиланган. Мамлакат парчаланган ёки ташқи тажовуз остида бўлган вақти энг аввало оддий халқ жабр кўрган", дейди сиёсий таҳлилчи Виктор Гао.\nШунинг учун Виктор Гаонинг фикрича, Лондон Шотландияга мустақиллик имконини бераётганини тасаввур қилиш қийин.\nДавлат назорати отсида бўлган Global Times да ўтган ҳафта чоп этилган мақолада айтилишича, "агарда Шотландия мустақиллик учун овоз берса, Буюк Британия биринчи даражали мамлакатдан иккинчи даражали мамлакатлар сирасига тушиб қолади".\nРўзномага кўра, Шотландия мустақиллиги Оврўподаги кучлар мувозанатини бузиб, умумжаҳон сиёсий саҳнасига ҳам таъсир қилади.\nИстеҳзоли ери шуки, Шотландия вазирлар маҳкамаси раҳбари ва мустақиллик тарафдори Алекс Салмонд Хитой мустақил Шотландия учун асосий иқтисодий ҳамкорлардан бири бўлишини айтган.\nЭдинбургдаги виски фестивалида Хитойда Шотландияда ишлаб чиқариладиган маҳсулотларга "чанқоқлик" борлиги аён бўлади.\nImage caption Эдинбургда 2011 йили Хитой Бош вазири ва Шотландия вазирлар маҳкамаси раҳбари виски баҳам кўришганди.\nШотланд вискиси дохил Хитойга Шотландия экспорти ҳажми ўтган йилда 1 ярим миллиард доллардан кўпроқ эди.\nЭдинбургдаги виски фестивали ташкилотчиларидан бири Стивен Нотман Шотландиянинг Хитойга экспорти келажаги ёрқин эканлигига ишонади. Лекин бунга сиёсатни аралаштириш истаги йўқ.\n"Хитойликлар ҳамиша бизга самимий қизиқиш билан қарашган. Бундан буёғига ҳам нима бўлишини билишни исташмоқда. Лекин бу нозик масала ва биз гаплашишни истамаган мавзулар борасида кўплба саволларни келтириб чиқариши мумкин", дейди у.\nХитойда ҳар қандай сиёсий масала нозик. Ҳатто минглаб чақирим нарида бўлган миллатнинг келажаги масаласи ҳам нозик.\nШотландия мусиқа асбоблари садосидан маст бўлсалар ҳам, Шотландия мустақиллиги масаласини четлаб ўтишга ҳаракат қиладилар.\nОз қолди: Шотландия мустақил бўлиши мумкинми?


100 ёшга кириш сири топилди!\nҚандай қилиб 100 – 120 йил соғлом яшаш мумкин? Бу саволга америкалик саёҳатчи Дэн Бютнер жавоб топишга уриниб кўрди. У узоқ умр кўрувчиларни жамлашга бағишланган «Мовий минтақалар» номли китобини чоп этди. «Минтақалар» деганда муаллиф ўртача энг юқори кўрсаткичга эга узоқ умр кўрувчилар яшайдиган жўғрофик ҳудудларни назарда тутади.\nБундай жойлар дунёда кўп, бироқ Бютнер ўз диққат-эътиборини 5 та ҳудудга қаратишга қарор қилди: бу учта орол – Япониядаги Окинава, Италиядаги Сардиния ва Грециядаги Икария, шунингдек, Коста-Рикадаги Никоя ярим ороли ҳамда Калифорниядаги Лома Линда. Китоб муаллифи мазкур ҳудуддаги одамларнинг узоқроқ умр кўришига имкон берадиган умумий жиҳатларини ажратиб кўрсатишга уринган. Биринчи бўлиб, ушбу ҳудудларда бизнинг кундалик турмушимизда мавжуд бўлмаган нарсалар борлиги кўзга ташланади.\nМазкур мовий минтақалар овлоқ жойга ўхшайди. Улар цивилизацияга эришган замонавий турмушдан ўзига хос девор – дарё ёки дин билан ажралиб туради. Барча ҳудудларда одамлар урф-одатларга амал қилган ҳолда яшашади. Уларда қариб-қартайиб қолгунга қадар собитқадамлик, меҳр-оқибат, муштараклик ҳисси сақланади. Бу кексайган чоғда ниҳоятда муҳим – ўзининг кераклигини ҳис қилиш. Уларнинг бари нафақат шахсий ҳаётда яшашни давом эттиради, балки оилавий ва жамият ишларида ҳам иштирок этадилар. Ушбу охирги омил, Бютнернинг фикрича, юз ёшли инсонларга ўзларини 30 йилга ёшроқ ҳис қилиш имконини беради. Улар ўзларини гўёки 70 ёшга тўлган кишилардек ҳис қилишади. Бутун умр фаол бўлишади – лекин меъёрни унутиб қўйишмаган, марафон югуришмаган, темир ортишмаган, боғда, уйда меҳнат қилишган, кўп сайрга чиқишган, қисқаси, ишсиз ўтиришмаган ва идорада компьютерда ишлашмаган. Ушбу мовий минтақаларда ҳам анъанага содиқ қолган ҳолда ўз маҳсулотлари билан озиқланишади, таомларни аждодлари каби тайёрлашади. Уларнинг кўпчилиги замонавий маҳсулотларни ҳатто таътиб ҳам кўришмаган.\nДунёнинг мазкур бурчакларида бўлиб келган Бютнердан узоқ умр кўрувчиларнинг асосий рецепти ҳақида сўрашганларида, уларнинг овқатланиши муҳим аҳамиятга эга эканлигини таъкидлаган:\n«Узоқ умр кўрувчилар 95% калорияни ўсимликлардан, бор-йўғи 5%ини ҳайвонлардан олишади. Уларнинг тахминан 65% озуқаси – дон, ловия ва қулупнай. Қаерга борманг, ёнғоқ энг мақбул егулик саналади. Ёнғоқ истеъмол қиладиган одам уларни емайдиганларга қараганда 2-3 йил кўпроқ яшайди. Унутманг, узоқ умр кўрувчилар ҳамиша ҳаракатда бўлишади, стол атрофида, автомобилда ўтиришмайди ва телевизор кўришмайди.


Kutubxona - Eshqobil Shukur. Qoʻrixonada (hikoya) / Kiril\nSiz shu sahifadasiz: Eshqobil Shukur. Qoʻrixonada (hikoya) / Kiril\nАсар номи Қўрихонада (ҳикоя)\nПетербургдан «куёв»ни самолётда олиб келишаётган пайтда Қоровулбозор қўриқхонаси кенгликларида баҳор тантана қиларди. Кўл бўйида бурунги йили буришиб, сарғайган қамишлар энди яшил қанотлар чиқариб улгурган, сайхонликларда барра майсалар ердан бағрини узиб, ҳамал насимларида нафис чайқалиб турарди.\nШу куни эрталабдан кўк юзини кулранг булутлар қоплаб, шиддатли ёмғир қуйди. Тушга бориб осмоннинг қовоғи очилди. Сўнг булутлар бутунлай тарқаб кетди. Осмон ерга табассум қилди. Ерни қоплаган ўт-ўланларнинг яшиллиги янада ёрқин тус олди.\nҲадемай,бу ям-яшил бахмал чимилдиққа « куёв » кириб келади.\nМен бу пайтда вагон уйимиз ёнидаги чойўчоққа ўтин қалаётган эдим. Гугуртни чақдиму, бирдан Никани эслаб қолдим. Ника... Мен уни шу дамда кўришга ошиқдим. Ника деганимиз бу, қўриқхонамиздаги яккаю ягона қоплон. Урғочи қоплон... Биз уни эркалаб, шундай атаймиз.\nЧойўчоққа қаланган ўтин тагидаги тутантириққа туташаётган ўтни апил-тапил ўчирдиму, Никанинг қароргоҳи томон шошилдим.\nБаҳор ўз оти билан баҳор-да! Ерга боқсанг ҳам, осмонга қарасанг ҳам ранглар тиниқлигидан кўзларинг қамашади. Ям-яшил улкан доира гардишига чексиз мовий гумбаз туташиб кетган. Ранглар ҳам майин ва ҳарир... Узоқларда жайронлар ҳамал елларидай еладилар. Қўриқхонанинг бир буржидаги кўл заминга қулаб тушган осмон парчасидай ярақлайди. Бунинг устига шундай кунда «куёв» келяпти.Олис-олислардан келяпти у.\nНиканинг қароргоҳи мустаҳкам симтўрлар билан ўраб қўйилган. Уч гектарга яқин майдонда у якка ҳоким. У ер-бу ерда гулга тўлаётган саксовуллар ҳурпайиб кўринади. Майда баргли янтоқларнинг митти ғунчалари яйраб очилган. Бу фуқаросиз салтанат уники. Бу майдон устидан учиб ўтаётган қушлар ҳам эҳтиёткор бўлиб қоладилар.\nНика мени узоқдан таниди. Танийди-да, неча йиллардан бери шу қўриқхонада назоратчи бўлиб ишлаганимдан кейин...Мени бу ерда ҳатто ҳуркак жайронлар ҳам танишади-ю, Ника танимасинми? У симтўрларни ёқалаб мен томон югурди. Албатта, мени соғиниб қолганидан эмас, бирон-бир егуликдан умидвор бўлиб шошиларди у. Аттанг, бир парча эт олиб келишни унутибман-да. У симтўр ортидан олд оёқларини кериб олдинга ташлаб, бўйнини чўзди-да...ириллади. Бу билан у менга нимадир деганди. Сўнг у қўриқхона маликасининг ҳузурига қуп-қуруқ қўл билан келганимни билди-да, хафа бўлиб, нари кетди. Тавба, худди қизлардай нозу фироқ қилади-я...\nНиканинг қўриқхонага келтирилганига уч йил бўлди. Унинг томирида саҳройи қоплонларнинг қайноқ қони гупириб турарди. Ўтган йили илиқиш фаслида Ника ёлғизликдан кўп азоб чекди. Ҳеч нарсани тан олмайдиган табиий эҳтирос, тирик қон истагидан жунбушга келиб, ўлик симтўрлар билан олишарди. У кечалари жуфтини излаб, оламни бузиб, фиғон кўтарарди. Аммо, ундаги хоҳиш қанча қайноқ бўлса, симтўрлар шунча совуқ эди. Унинг тирик вужудидан кўра, ўлик симтўрлар кучли эди.\nНиканинг бу азобларини кўриб, чидай олмадим. Турли мутасадди идораларга қўриқхонада ёлғизликдан азоб чекаётган урғочи қоплоннинг аҳволини баён қилиб хатлар ёздим,ёзавердим. Масъул одамларга бориб учрашдим. Xайриятки,вазиятни тўғри тушунадиган кишилар топилди. Узоқ баҳсу мунозаралардан сўнг, Петербургдан эркак қоплон олиб келишга келишилди.\nАйни шу кунларда Никада илиқиш даври бошланди. У жуда безовта эди. Ҳар нарсага инжиқланар,ҳар нарсадан тез хафа бўлиб қоларди. У салтанатидан ўзининг излаган нарсасини тополмай қийналарди. Ахир, бугун узоқ-узоқлардан «куёв» келаётганини қаёқдан билсин.\nШомга яқин махсус юк машинасида қафасга қамалган «куёв» қўриқхонага келтирилди. Уни амаллаб маликамизнинг қароргоҳига киритдик. «Куёв» қуйиб қўйгандек Никанинг ўзига ўхшарди, гўё эгизак қоплонлар каби... Унинг қуюқ сариқ териси майда-майда малларанг холлар билан қопланган, фақат осилиб турган қорни оқиш тусда бўлиб, холдан холи эди.\nНика «куёв»ни кўриб, узун ва чайир оёқларини олдинга чўзиб, бутун гавдасини силкиб, бош чайқаб, бўлажак жуфтининг ташрифини шодумон олқишлади. У яқинлашаётган висол суруридан масрур эди. Энди унинг бахти тоғу даштларда эмас, осмонларда эмас, шундоқ ёнида савлат тўкиб турарди. Ника ўйноқлаб бир сакради-да, ўзи эгалик қилаётган салтанатни чангаллари билан эзғилаб ташламоқчи бўлгандай, симтўрлар ёқалаб, югуриб кетди. У ниҳоятда чаққон, чопқир ва абжир эди,югурикликда ҳомиладор туяларнинг фиғонини оширгувчи накбо шамолларидан ҳам тез эди. Ника югураётганда, унинг оёқлари ерни қандай қаттиқ «тишлаши»ни ҳис қилиб турардим. У бир неча дақиқада ўз салтанатининг бошидан охирига довур бориб қайтди. Бундай пайтда шиддатли шамоллар ҳам Никанинг шижоати қаршисида нафасини ичига ютиб юборарди. У чопаётганда олдинги ва орқа оёқларининг ниҳоятда тезгир ва абжир ҳаракатида ягона, яхлит мувозанат ҳолати намоён бўларди. Бу тезликда, бу югурушда сершиддат ва бетакрор бир оҳанг бор эди. У уч гектарлик катта майдонни шамолдан тез айланиб қайтди. Ника бу ҳаракати билан зор-интизор кутилган шаҳзоданинг ташриф буюрганини ўз салтанатига эълон қилаётган эди.\nУ «куёв» ҳузурига қайтгач, гавдасига нисбатан кичик бошини қаттиқ силкиди-да, кучли наъра тортди. Сўнг «куёв»нинг тумшуғини ҳидлаб, билинар-билинмас ёлларини қайноқ тиллари билан ялади. Бу Никанинг дил изҳори эди. «Куёв» эса унинг ўтли эҳтиросларига нисбатан бепарво, совуқ ириллаб қўйди, холос. Шаҳарлик, олифта қаллиғ, деб ўйландим.\nБу пайтда бепоён даштнинг ғуборли уфқларига қуёш чўкиб борарди. Қўриқхона даштларининг ям-яшил тусини шом кўланкалари ютиб юбораётган эди. Солланиб кириб келаётган висол оқшомига халақит бермай, деб мен вагон уйимга қайтдим. Бу кеча фақат Ника билан «куёв»- га аталган кеча. Уларнинг кечасига биз кириб юрмайлик.\nВагон уйга келиб, ўзимга яраша овқат пиширдим, чой дамладим, хуллас, қорнимни алдадим. Сўнг вагондаги тор краватга чалқанча ётиб, хира чироқ ёғдусида эски газеталарни варақлаб, кўзим илинди. Чарчаган эканманми, эртаси кеч уйғондим. Бу пайтда қуёш ўз ётоғидан бир қарич юқори кўтарилиб бўлган эди. Чой-пой ичиб бўлгач, омборхонадан зарур егуликларни олиб, «келин-куёв»ни кўргани шошилдим.\nДастлаб, симтўрлар ичида, гулга кирган саксовул тагида мудраб, эснаётган «куёв»га кўзим тушди. У менинг қўлимдаги этни кўриши билан симтўрнинг туйнуги томон, мен сари юрди. Симтўрга яқинлашиб келаётган «куёв» менга қараб ялтоқлангандай бўлди. Бу қандай гап?! Ахир, қоплон ҳам ўзини шундай тутадими? Нега у ялтоқланаяпти? Мана, Никани қаранг, урғочи бўлса ҳам бир парча эт учун бизга ялтоқланмаган. У қорни очганда емак сўраб эмас, емак келтиришни буюриб бизга бўкиради. Бу эса... Мана ол ҳақингни, эй, номард! Сўнг симтўрларни ёқалаб, оҳиста ва мағрур қадам ташлаб Ника кела бошлади. У туйнук ёнига келганида, хўрак ташлаётганимда, бехосдан кўзларига кўзим тушди. Никанинг порлоқ кўзларида сўнгсиз мунг бор эди. Мен уни кузата бошладим. У истаб-истамай этни тишлаб тортди. Ника аввалгидан кўра жуда безовта, бунинг устига жуда ғамгин бўлиб қолган эди. Бир қарашда билдимки, кеча ҳеч қандай иш бўлмаган. Бўлмаган! Чунки, мен ҳайвонларнинг қовушишидан сўнг жуда енгил тортиб қолишларини, шодмон бўлиб, ўйноқлаб кетишларини, янгидан-янги қилиқлар чиқариб эркаланишларини яхши билардим. Демак, кечаги висол оқшоми харом бўлибди. Бу висол эмас, азоб ва хўрлик кечаси бўлибди.\nКим билади дейсиз, балки эркак қоплоннинг уйғониши қийин кечар... Эҳтимол, бугун Никанинг муроди ҳосил бўлар.\n«Куёв» ўз улушини паққос туширгач, яна саксовул тагига бориб ётди-да, мудрай бошлади. Ника охурдан сув ичиб, туйнук ёнидан нари кетди. У қўриқхонанинг ястаниб ётган яшил кенгликларига узоқ тикилиб турди-да, яна «куёв» ёнига борди. Ника куёвга эркаланиб, яна унинг юз-кўзларини ҳидлади, бўйнидан тишлаб тортди, пинжига суқилмоқчи бўлди. «Куёв» эса, унга қайрилиб ҳам қарамади. Қайтанга нари тур дегандай, журъациз ириллаб қўйди.\nЭй, тирик мурда! Сен нега Никанинг ҳисларини поймол қилаяпсан? Қуруқ олифта! Эркакмисан ўзи, ё хезалакмисан?! Xўрлама уни, қирчанғи! Xўрлама уни, ўзинг хор бўласан!\nШу кун ҳам, шу кеча ҳам Никанинг барча эҳтиросли ҳаракатлари бесамар кетди. «Куёв» «тирилмади». Атроф жавонибга яшиллик, гўзаллик, салқин ва муаттар шамолларни туҳфа қилаётган табиат Никанинг вужудини бешафқат олов алангасида ёндирарди. Мен кун бўйи, сўнг тун бўйи гоҳ очиқда, гоҳ панада натижани кутиб уларни кузатдим. Лекин... Никанинг бахти очилмади.\nЭртаси тушдан кейин Ника яна шу тирик мурдага суйкала бошлади. Шўрлик уч кундан бери қаттиқ хўрланаётган эди. Ҳали илиқиш ҳаросати унинг вужудида давом этарди. Нимаям қилсин, бу табиат иши, бу табиат ҳукми.\nМен энди симтўрлар ортидан Никага қичқирардим: ўзингни хор қилма, Ника! Чида! Эрта-индин ҳаммаси ўтиб кетади. Xўрлама ўзингни! Суйкалма унга! У «куёв» ҳам эмас, қоплон ҳам эмас. У бор-юғи бир мўйна-ку. Мўйна, холос.\nНика гапларимни тушунгандай ўлик «куёв»нинг ёнидан нари кетиб, симтўр туйнуги ёнига келди. Мен унга яна эт ташладим. У этга қайрилиб ҳам қарамади. Шунда яна Никанинг кўзларига кўзим тушди. Не сўз билан айтайки, Ника йиғлаётган эди. Унинг катта-катта малларанг кўзларидан қайноқ ёшлар тўкиларди. Овозсиз йиғларди у биринчи кечаси ҳаром бўлган бахциз келинчак каби. Менинг ачинишдан бўлак ҳеч нарса қўлимдан келмасди.\nҚаердан келди ўзи бу тирик мурда? Ким ўзи у? Нима ўзи бу?\nШунда бирдан «куёв»нинг ҳужжатлари эсимга тушди. Ахир, у билан бирга ҳужжатларини ҳам келтиришган эдилар-ку. Очиб ҳам қарамабман-а...\nВагон уйга киришим билан ёзув столи ғаладонига ташлаб қўйилган «куёв»нинг ҳужжатларини қўлимга олдим. Унинг таржимаи ҳоли шундай ёзилган эди:\n1968 йилда туғилган.\nТанасининг узунлиги: 125 см.\nДумининг узунлиги: 64 см.\nИзоҳ: Туғилганидан буён фақат қафасда сақланган.\nМен ҳаммасини бирдан тушундим. Қайсидир китобда ўқиган эдим, агар ҳайвон доимо қафасда сақланса, у ўзининг табиий туйғуларини йўқотиб қўяди.\n«Куёв»нинг эса, бутун таржимаи ҳоли қафасдан иборат эди. Кейинроқ уни текширгани келган мутахассислар ҳам менинг фикримни тасдиқлашди.\nКейинги кун эрталаб яна Никанинг қароргоҳи томон йўл олдим. Қоровулбозор қўриқхонаси кенгликларида баҳор тантана қиларди. Тонг насимларида титраётган майсаларнинг баргида шудринглар ялтирайди. Гупчайган саксовулларнинг майда гуллари хушбўй ифор таратади.\nМана Никанинг салтанати... Ника бу салтанатга ҳукмронми, ё бу салтанат Никага ҳукмронми? Ким кимни забт этган?.. Ника салтанатними, ё салтанат Никани забт этганми? Шундай ўйлар билан бораётганимда симтўрлар устида ниманингдир осилиб ётганига кўзим тушди. Куёв қочмоқчи бўлган шекилли. Йўқ, у қафасга ўрганиб қолган. Қафас - унинг уйи, қафас унинг кўнгли. Ўз уйи, ўз кўнглини ташлаб қаёққаям қочарди. Яқинроқ бордим... Не кўз билан кўрайки, симтўрлар туйнугига бириктирилган узун учли темир таёққа Ника осилиб ётарди. Унинг кўкрагидан кириб кетган учли темир қонга ботган найза каби елкасидан чиқиб турарди. Никанинг кўзлари очиқ қолган ва кўз ёши ҳали қотиб улгурмаган эди.\nУ икки дунё оралиғидан сакраб ўтаётганида ҳалокатга учраганди. Симтўрли дунё ўз ўлжасининг жонсиз танини хочга тортилган авлиё жасадидай тутиб турарди.\nИчкарида эса, саксовулнинг ола чалпоқ соясида «куёв» ҳамон мудраб, эснаб ўтирарди.\n↑ Накбо шамоллари — Берунийнинг таъкидлашича, энг шиддатли шамол\n"http://www.kutubxona.com/wiki/index.php?title=Eshqobil_Shukur._Qoʻrixonada_(hikoya)_/_Kiril&oldid=10917" dan olindi


Гулнора Каримова коронавирусга чалинмаган ва у ўз жазосини ўтамоқда — ИИВ ЖИЭББ – Газета.uz\nИИВ Жазони ижро этиш бош бошқармаси Гулнора Каримованинг COVID-19`га чалинмаганини маълум қилди. Унинг ўз жонига қасд қилгани ҳақидаги гаплар ҳам асоссиз экани айтилмоқда. Шунингдек, Сенат раиси Танзила Нарбаева Гулнора Каримовага оид гап-сўзлар юзасидан ўз муносабатини билдириб, «Ҳозир гендер тенглиги ҳақида гапиряпмиз, аёлми, эркакми, жиноят қилса тенг жавоб бериши керак», — деди.\n12 ноябр 2020, 19:26 Сиёсат\nИчки ишлар вазирлиги Жазони ижро этиш бош бошқармаси Ўзбекистоннинг биринчи президенти Ислом Каримовнинг қизи Гулнора Каримованинг жазони ижро этиш муассасасида соғлиғи ёмонлашгани ҳақидаги хабарларга муносабат билдирди.\nОктябрда Гулнора Каримованинг қизи онасининг соғлигидан хавотирдалигини ёзган эди. Иман Каримова айтишича, бир неча кун ичида онасининг соғлиги ёмонлашган ва шифохонага ётқизилиб, икки томонлама ўткир «пневмония» ташхиси қўйилганини маълум қилганди. Таъкидланишича, бу ҳақда Каримованинг адвокатларига хабар берилган. Шу билан бирга ижтимоий тармоқларда Каримова ўз жонига қасд қилгани ҳақида ҳам ахборотлар урчиб кетди.\nМазкур ҳолатга аниқлик киритиш мақсадида «Газета.uz» ИИВ Жазони ижро этиш бош бошқармаси билан боғланди. Ташкилот ахборот хизмати бу маълумотлар нотўғри эканини маълум қилди.\n«Унинг аҳволи яхши, COVID-19`га чалинмаган, ўпка пневмонияси ҳам йўқ», — дейилади хабарда.\nБундан ташқари, 12 ноябрь куни ўтказилган Гендер тенглигини таъминлаш масалалари бўйича комиссия томонидан матбуот анжумани Сенат раиси Танзила Нарбаева ҳам Гулнора Каримовага оид гап-сўзлар юзасидан ўз муносабатини билдирди. «Ҳозир гендер тенглиги ҳақида гапиряпмиз, аёлми, эркакми, жиноят қилса тенг жавоб бериши керак», — деди у.\nОлий Мажлис Сенати раиси Танзила Нарбаева. Фото: Абдулло Ёдгоров / «Газета.uz»\nDaryo.uz нашрининг ёзишича, ИИВ полковниги Умида Абдуллаева мазкур масала юзасидан баёнот берар экан, «Ўз жонига қасд қилди деган ёки бошқа нохуш ҳолат ҳақидаги гаплар асоссиз. Гулнора Каримова суд томонидан белгиланган жазо муддатини ўтамоқда», — деди.\nИИВ Ҳуқуқбузарликлар профилактикаси бош бошқармаси бошлиғи ўринбосари Умида Абдуллаева. Фото: Абдулло Ёдгоров / «Газета.uz»\n«Газета.uz»нинг ишончли манбаси хабар беришича, ҳозирга қадар Гулнора Каримова икки маротаба коронавирусга тест топширган ва ҳар сафар унинг жавоби салбий чиққан. Унга ёрдам кўрсатилмаётгани ва тазйиқ ўтказилаётгани ҳам ўз тасдиғини топмади.\nЭслатиб ўтамиз, 18 март куни жиноят ишлари бўйича Тошкент шаҳар судида Гулнора Каримова ва у томонидан ташкил этилган жиноий уюшма аъзоларига нисбатан жиноят ишини кўриб чиқиш бўйича суд жараёни ниҳоясига етганини маълум қилгандик. Суд ҳукми билан Каримовага 13 йил 4 ой муддатга озодликдан маҳрум қилиш жазоси тайинланган.


Парламент фракциялари Давлат бюджетининг ижросини кўриб чиқдилар | NORMA.UZ\nОлий Мажлис Қонунчилик палатасида фракцияларнинг йиғилишлари бўлиб ўтди, уларда Давлат бюджетининг ва давлат мақсадли жамғармалари бюджетларининг 2018 йилдаги ҳамда 2019 йилнинг биринчи чорагидаги ижроси муҳокама қилинди.\nУларда 2018 йилда олиб борилган ислоҳотлар натижасида ЯИМ 2017 йилга нисбатан 5,1%га, жорий йилнинг I чораги якунига кўра эса, ўтган йилнинг мос даврига нисбатан 5,3%га ўсиши таъминлангани қайд этилди.\nЎтган йили ижтимоий харажатларни молиялаштириш учун Давлат бюджетидан 42,9 трлн сўм ёки умумий харажатларнинг 53,8%и миқдорида маблағ сарфланган. Бу ЯИМга нисбатан 10,5%ни ташкил этади.\nСоғлиқни сақлаш секторини ривожлантириш, моддий-техника базасини мустаҳкамлаш масалалари депутатлар диққат марказида бўлди. Чунончи, ўтган йили Давлат бюджетидан бунга 9,4 трлн сўм ажратилган. Соғлиқни сақлашга йўналтирилган маблағлар йил сайин ўсиб бораётганига қарамасдан, 121,7 млрд сўм ўзлаштирилиши таъминланмагани алоҳида муҳокамага сабаб бўлди.\nЖорий йилнинг биринчи чорагида ушбу соҳага йўналтирилган маблағлар 2,8 трлн сўмни ташкил этди. Кўрсаткич ўтган йилнинг мос даврига нисбатан 50,1%га ўсган.\nШуни қайд этиш лозимки, 2018 йилда Давлат бюджети даромадлари ўсиб, 126,6%га бажарилган, унинг ЯИМдаги улуши – 19,4%, бу аҳоли жон бошига 12,365 млн сўмни ташкил этади.\nЎтган йили 107,3 трлн сўм асосий капиталга инвестициялар ўзлаштирилган. Жорий йилнинг биринчи чорагида мазкур кўрсаткич ўтган йилнинг мос даврига нисбатан 56,3%га ўсган.\nЎтган йили кичик бизнес ва хусусий тадбиркорлик субъектларининг молиявий-хўжалик фаолиятига боғлиқ бўлмаган режали текширувлар ҳамда 42 турдаги фаолиятга лицензиялар ва рухсатномалар бериш бекор қилинган, 25 фаолият тури учун уларни бериш муддатлари қисқартирилган. Давлат мулки ҳамда ер участкаларини тадбиркорлик субъектларига электрон савдолар орқали ноль қийматда сотишнинг бозор механизмлари жорий этилган.\n2018 йил якунларига кўра аҳоли умумий даромадлари 286,3 трлн сўмни ташкил этган, бу кўрсаткич 2017 йилга нисбатан 110,3%га ошган.\n2019 йилнинг I чорагида аҳоли умумий даромадлари 64,9 трлн сўмни ташкил этиб, 2018 йилнинг мос даврига нисбатан 123,1%га ўсган. Истеъмол нархларининг ўзгариши сабабли ўтган йилнинг мос даврига нисбатан аҳоли умумий даромадларининг реал ўсиш суръати 108,6%ни ташкил этди.\nЙиғилишларда маданият ва спорт соҳасининг 2018 йил харажатлари белгиланган режага нисбатан 105,8%га ижро этилиб, 1 345,5 млрд сўмни ташкил этгани қайд этилди.\nМаданий мерос объектларини муҳофаза қилиш ва улардан фойдаланиш илмий ишлаб чиқариш бош бошқармасига 2018 йилда республика бюджети маблағлари ҳисобидан 73 та маданий мерос объектларини таъмирлаш ва тиклаш ишларини амалга ошириш учун 47,6 млрд сўм маблағ ажратилган. Бу кўрсаткич 2017 йилга нисбатан 1,6 баробарга ошган. Маданият вазирлиги ҳузуридаги Маданий мерос департаментига тарихий объектларни таъмирлаш ва тиклаш учун 2019 йилга 68 млрд сўм маблағ ажратиш режалаштирилган. Бироқ жорий йилнинг ҳисобот даврида атиги 6,4 млрд сўм маблағлар молиялаштириб берилган. Ушбу далил танқидий баҳоланди.\nЙиғилишлар якунида депутатлар 2018 йил ва 2019 йилнинг биринчи чораги учун Давлат бюджетининг ва давлат мақсадли жамғармалари бюджетларининг ижроси тўғрисидаги ҳисоботни маъқулладилар.


Мана сизга олам-олам гул... Фрадков Ўзбекистондан пул сўради\nРоссия бош вазири Михаил Фрадков яқинда Тошкентга қилган сафари чоғида Ўзбекистон расмийларига Москвадан қарздор эканини ва бу қарзларни тўлаб қўйиш фурсати келганини эслатиб қўйди.\n“Росбизнесконсалтинг” агентлигининг ëзишича, Россия ва Ўзбекистон бош вазирлари учрашувида Ўзбекистоннинг Россияга қарзи масаласида ўзаро музокара бошлашга келишиб олинган. Бу ҳақда мухбирларга маълум қилган Россия молия вазири ўринбосари Сергей Сторчак Москва қарзлар муаммоси унут бўлди, деган хаëлда юрган Ўзбекистон қарзидан воз кечмаслигини таъкидлаган.\nУнинг сўзларига кўра, 90-йиллар ўрталарида Россия Марказий банки Ўзбекистон Марказий банки билан Россия товарларига тўлов учун рублда кредит ажратиш ҳақидаги келишувни имзолаган. 1998 йилдан бери Ўзбекистон томони бу келишув бандларига амал қилмай қўйгани сабабли кредит Ўзбекистон давлати қарзи сифатида расмийлаштилган.\nРоссия томони ҳисоб-китобига кўра, бу қарз 700 миллион АҚШ долларини ташкил этади. Бунинг устига, Тошкент қарз ўз вақтида қайтарилмагани учун жарима ва пеня тўлаши лозим. Аммо ўз иттифоқчисининг қарзни тўлаб қўйиш ҳақидаги талаби, “Ўзметроном” сайтининг ëзишича, Тошкент раҳбариятига ëқмаган. Айтилишича, қарзлар масаласида Тошкент фикри ва ҳисоб-китоби Москваникидан анча фарқ қилади.\nХўш, Андижон воқеаларидан сўнг Ўзбекистоннинг қил ўтмас иттифоқчисига айланган Россия ҳукумати нега бугун Ислом Каримовдан қарзларини тўлаб қўйишни сўраб қолди?\nЎзбекистонлик иқтисодчи Дмитрий Поваров фикрича, Москва ва Тошкент ўртасидаги айнан шу иттифоқчилик алоқалари бундай нозик масалани кўтаришга имкон яратган.\n“Москва-Тошкент алоқалари кўп ҳам дўстона бўлмаган 90-йиллар ўрталари ëхуд охирларида қарз каби кескин масалани кўтариш ақлга сиғмас эди. Бугунга келиб иттифоқчилик шаклига ўтган шериклик муносабатлари бу мавзуни музокаралар столига қайта қўйиш учун пишиб етилди”, - дейди Д.Поваров.\n“Росбизнесконсалтинг” агентлиги шарҳловчиси Александр Яковлев бугунга келиб Кремль постсовет ҳудудларида ўз империясини қайта тиклаш уринишлари муваффақиятсизликка учраганини тан олишга мажбур бўлиб қолганини таъкидлади.\n“Афтидан, шу муносабат билан Россия ўз қўшниларига нисбатан кескин ëндашув қўллаш, улар билан “ҳисобли дўст айрилмас” қабилида шаффоф бозор муносабатлари ўрнатишга қарор қилган кўринади. Бунинг учун Россия, Лукашенко ибораси билан айтганда, собиқ иттифоқдошларининг чўнтакларини қоқиб қўйиш, улардан қарзларидан қутулиб олишни сўрай бошлади. Буларнинг бари, назаримда, собиқ иттифоқдошлар билан ишончли шериклик муносабатлари ўрнатишни мақсад қилган янги концепция доирасида амалга ошмоқда”, - дейди А.Яковлев.\nАммо эски қарзлардан қутулиб олиш жараëни Москва ўйлагандек осон кўчмайдиган кўринади.\n“Россия ва Ўзбекистон ўртасидаги кредит олди-бердиси аниқ қайд этилмаган. 90-йиллар бошида кредит ажратишнинг ҳуқуқий томони шунчалик ўлда-жўлда бўлганки, бугун уни турлича талқин қилишга асослар бор. Шу боис, ўзаро қарзлар миқдори борасида Москва бир гапни айтмоқда, ҳали аниқ рақам айтилмаган бўлса-да, Тошкентда бу борада бошқача ҳисоб-китоб бор”, - дейди ўзбекистонлик иқтисодчи Д.Поваров.\nТошкентнинг 700 миллион доллар қарзи Россия иқтисоди учун жуда катта маблағ эмас. Ўзбекистонни ўз сиëсий иттифоқчиси сифатида сақлаб қолишдан манфаатдор Россия муносабатларни мураккаблаштирмай, бу қарздан воз кечиб қўя қолса бўлмайдими? “Росбизнесконсалтинг” шарҳловчиси А.Яковлев бу саволга “йўқ”, деб жавоб берар экан, сиëсий муносабатларнинг кучли бўлиши учун айнан иқтисодий алоқалар шаффоф бўлмоғи лозимлигини таъкидлади.\n“Агар ўзаро иқтисодий муносабатлар шаффоф бўлмаса, узоқ вақт давомида ҳал қилинмай қолаëтган муаммолар уларга соя солса, унда сиëсий алоқалар эртами-кечми боши берк кўчага киради. Буни биз Украина, Беларус ва Молдова мисолида кўрдик. Шу боис, Россиянинг ҳозир оғриқли бўлиб кўринаëтган қарзлар масаласини бир ëқлик қилиб, сўнг нормал иқтисодий муносабатларни йўлга қўйиш қарорини сиëсий жиҳатдан ақлли, дейиш мумкин”, - дейди А.Яковлев.


Ўзбекистоннинг ҳарбий қудрат бўйича жаҳондаги рейтинги маълум қилинди | EFFECT.UZ\nЎзбекистоннинг ҳарбий қудрат бўйича жаҳондаги рейтинги маълум қилинди\n. 14:56 | 11.08.2020\nЎзбекистон ҳарбий қудрат бўйича жаҳон рейтингида 138та давлат орасида 52-ўринни эгаллади. Бу ҳақда Global Firepower хабар бермоқда.\nЎзбекистон Сингапурдан кейинги ўринда. Аммо Беларусни ортда қолдирган. Марказий Осиё минтақасида ҳарбий қудрат жиҳатдан Ўзбекистон етакчи позицияни эгаллаган. Рейтингда биринчи ўринни – АҚШ, иккинчи поғонани – Россия, учинчи ўринни – Хитой эгаллаган. Биринчи кучли ўнликка, шунингдек, Ҳиндистон, Япония, Жанубий Корея, Франция, Буюк Британия, Миср ва Бразилия кирган.\nМарказий Осиё давлатлари ва Афғонистоннинг рейтингдаги жойлашув ўрни қуйидагича: Қозоғистон – 63 ўрин, Туркманистон – 77 ўрин, Афғонистон – 78 ўрин, Тожикистон – 94 ва Қирғизистон – 98 ўринларни эгаллашган.\nТарихий вакцина: Россия хушхабарни расман эълон қилди (фото)\nШавкат Мирзиёев топшириғи билан “темир дафтар” янгиланди\nҚорабоғдаги зиддийлашув ва дронни қўллашдаги «сурия» тажрибаси\nШавкат Мирзиёев: «Энди интернет ёпилмайди. ОAВ билан мулоқот қилмаган раҳбарларнинг келажаги ҳам бўлмайди»\nКоронавирусга чалинган Муҳаммаджон Обидов истеъфога чиқди. У Шуҳрат Ғаниевнинг “адвокати” эди\nШавкат Мирзиёев илм-фан ва таълим тўғрисида аччиқ ҳақиқатларни гапирди


«Жамиятда хотин-қизларни камситиш ҳолатлари кўп, телевидение бунинг тарғиботида етакчи» – юридик фанлари доктори\n07:43 / 16.04.2021\n15 апрел куни «Юксалиш» умуммиллий ҳаракати биносида Сенатнинг Хотин-қизлар ва гендер тенглик масалалари қўмитаси томонидан «Оммавий ахборот воситаларида берилаётган медиа маҳсулотларни гендер экспертизадан ўтказиш масалалари: қонунчилик ва амалиёт» мавзусида давра суҳбати ташкил этилди.\nУнда Адлия вазирлиги, Инсон ҳуқуқлари бўйича Миллий марказ, «Маҳалла ва оила» илмий-тадқиқот институти ҳамда бошқа мутасадди ташкилотлардан масъул вакиллар, шунингдек, ОАВ вакиллари иштирок этди. Адлия вазирлиги ҳузуридаги Юристлар малакасини ошириш маркази «Халқаро ҳуқуқ ва инсон ҳуқуқлари» кафедраси мудири, юридик фанлари доктори Лола Саидова ОАВда берилаётган медиа маҳсулотларда гендер дискриминацияси ва бу ҳолатнинг ечимлари бўйича фикр билдирди.\n«ОАВнинг энг муҳим вазифаси бу олинган ахборотни ҳаққоний, тўғри, ўзгартирмасдан, ўзининг идеологик, ғоявий асосларини қўшмасдан тақдим этишдир. ОАВ орқали бериладиган маҳсулотлар миллат қадриятига тўғри келмайдиган ҳолатларда титрда «Қуйидаги видеомаҳсулотда кўрсатилаётган воқелик миллий қадриятларимизга путур етказиши мумкин», деб огоҳлантириб қўйиш керак. Товар маҳсулотлари бўйича бу тажриба амалиётда бор ва бунга ҳеч ким қарши эмас.\nЭркин жамият қачон ривожланади? Одамларга оқни қорадан ажратиши учун ҳам имконият яратиб берилса. Бу эса маънавиятимизга тўғри келмайдиган ғояларни ОАВ орқали сингдириш керак, дегани эмас. Масалан, турк сериалларида аёлларнинг очиқ кийинган саҳналари бор. Бизга тўғри келмагани учун шу саҳналар хиралаштириб қўйиляпти ва буни тўғри тушуняпмиз.\nЮқоридан қанчалик тарғибот қилинмасин, нимани қабул қилиш ҳар кимнинг ўзига боғлиқ. Қандайдир ғояларни сингдиришга қарши курашни давлат телерадиоканали орқали қилиш нотўғри. Буни локал ҳолатда қилиш мумкин.\nОддий таглик рекламасида ҳам гендер дискриминацияси очиқ кўрсатиб берилган. 3-4 ёшли болакай ўзи тенги қизга туғилган кунига таглик совға қилади. Бунда иккала жинс ўртасида дискриминация кетяпти. Масалага чуқур ёндашилса, иккаласи ҳам тенг ҳуқуқли. Қўпол қилиб айтганда, болакай қизга унинг тагликка кўпроқ муҳтожлигини писанда қилаётгани тарғиб қилиняпти. Ривожланиш босқичида бўлган болалар онгига нотенглик сингдириляпти. Умумий қилиб айтганда, хотин-қизларни камситиш ҳолатлари тўлиб-тошган жамиятда яшаяпмиз. Телевидение бунинг тарғиботида етакчи бўлиб турибди», – дейди Лола Саидова.\nАёлнинг ўрни фақат ошхонада эмас. Медиа соҳаси қотиб қолган анъаналарни тарғиб қилмоқда(ми)?\nЎзбекистонда гендер тенгликка эришиш стратегияси лойиҳаси эълон қилинди\n2030 йилгача гендер тенгликка эришиш стратегияси ишлаб чиқилади


Божхонанинг биринчи раҳбари сим ўрнига ўраб олиб чиқилган тиллалар, Россияда қолиб кетган пуллар ҳақида (видео) » Ўзбекистон янгиликлари – Zamin.uz\n16 июль 2019, 17:43\nЖурналист Комилжон Шамсиддинов Ўзбекистон Давлат божхона қўмитасининг илк раиси, истеъфодаги генерал-майор Ўрайимжон Абдуғаниев билан суҳбат уюштирди. Суҳбат матни ЎзА томонидан эълон қилинди. Қуйида матн тўлиқ ҳолда келтирилади.\n- Мустақиллик эълон қилинганига эндигина 26 кун бўлган эди. Ўша кезларда бизда бор-йўғи иккита, яъни Термиздаги ва Тошкент аэропортидаги божхона пости ишларди. 1991 йил 26 сентябрда Вазирлар Маҳкамасининг қарори чиқди. Унга асосан Ички ишлар вазирлиги тизимида – товар-моддий бойликлар олиб чиқиб кетилиши устидан назорат қилиш Давлат инспекцияси тузилди. Бошқарма мақомидаги у инспекциянинг бошлиғи этиб мен тайинландим. Инспекцияга 107 та штат берилди. Мана – Ўзбекистон Республикасининг харитаси. Унинг ҳудуди: ғарбдан шарққача – 1425 км, шимолдан жанубгача эса – 930 км. Ҳудудининг умумий майдони 440,4 минг квадрат километр.\nМенга Ички ишлар вазирлигидан битта хона ажратишган. Келиб ўтирганим ҳамоно қўлимга Ўзбекистоннинг харитасини олдим. Очиғи, унга қараб ўтирибман-у, кўнглимда қўрқув. Боиси – ана шу улкан ҳудуднинг ҳамма ёғидан олиб чиқилаётган товарларни назорат қилиш осон эмас. Хўш, нима қилиш керак? Қарорда “асоссиз ва ноқонуний олиб чиқилишини назорат қилиш керак”, дейилган, холос. Бошқа конкрет бир кўрсатма йўқ. 106 та штат – вакант, фақат бошлиқ ўрнида ўзимман....\nМана, пахта бўйича ҳам мисоллар келтираман: 771 миллион рубллик пахта ушлаб қолиниб, мусодара қилинган. (Ўзаро) тил бириктириш бўлган-да – Ўрта Осиё темир йўли раҳбарлари билан, бошқаси билан. Бизнинг божхона ходимлари Ўртаовул темир йўл станциясида 1534 тонна пахтанинг вагонда тургани ҳақидаги фактни аниқлашган. Юк кўп турганидан шу аҳволгача етганки, ўтлар ўсиб, ҳатто вагон ичига ҳам кириб кетган. Нимага туриб қолган, деган савол туғилади.\nЧунки пахтани чет элга олиб чиқиб сотиш режаси амалга ошмай қолган. Ўша йиллари темир йўл божхонасида жуда инсофли, виждонли йигитлар ишларди. Бу – “Ливентул” деган бирлашманинг найранглари эди. Шу воқеадан сўнг қизиқиб қолиб, яна суриштирув олиб борсак, Сергели станциясида ҳам 33 та вагонда 1650 тонна пахта ойлаб ушлаб турилган. Униси “VITA” деган қўшма корхонаники экан...\nЯнгиликлар » Жамият » Божхонанинг биринчи раҳбари сим ўрнига ўраб олиб чиқилган тиллалар, Россияда қолиб кетган пуллар ҳақида (видео)\n20:30 Давлат божхона қўмитаси раиси ишдан олинди\n17:33 Давлат божхона қўмитаси “Божхона калькулятори” интерактив электрон хизматини тақдим қилди


27 сентября, 2021, 01:11\nТеги:Роналду | Манчестер Юнайтед | АПЛ | Криштиану Роналду | Португалия\nНима деб ўйлайсиз, клуб 2021/22 йилги мавсумнинг ўзидаёқ Роналдуга сарфланган пулларни ишлаб олишга қодирми?\nSPORTS.uz Криштиану Роналдунинг футболкаси сотуви ҳақидаги барча ҳақиқатларни ошкор қилади.\n15 миллион евро ишлаб олиш учун нечта футболка сотиш керак?\n3 сентябрь санасида "Манчестер Юнайтед"нинг расмий дўконида турнақатор навбат пайдо бўлди. Ичкарида эса, сотувчиларнинг ўзи МЮнинг 7-рақамдаги либосини талашиб жанжал кўтарди.\nБир неча кундан сўнг, турли хориж нашрларида бир суткада АПЛда ҳеч қачон бундай кўп футболка сотилмагани ҳақидаги шов-шувли хабарлар урчиб кетди. Айрим манбалар, "қизил иблислар" 24 соат ичида Криштиануга сарфлаган пулини ишлаб олди, деб бонг урди. Бу хабарлар қанчалар ҳақиқатга яқин?\nИмкони бор, лекин бир суткада эмас!\n2014 йилда "Манчестер Юнайтед" "adidas" компанияси билан 10 йиллик шартномага имзо чекди. Спорт оламидаги гигант билан тузилган битим 750 миллион фунтга баҳоланди. Шартноманинг барча бандлари аниқ бўлмагани боис, тўлиқ маълумот беришнинг имкони йўқ. Шунга қарамай, футболкалар сотувидан тушадиган сумманинг атиги 7 фоизигина клубга тегишли эканлиги факт!\nБундан чиқди, Криштиану Роналдунинг трансферига сарфланган пулларни оқлаш учун 2 075 650 футболка сотилиши керак. Ҳисоб-китоб бироз аниқ бўлмаслиги мумкин. Сабаби, клуб сотувга қўйган либосларнинг ўртача нархидан келиб чиқиб рақамларни аниқлаштирдик. 12 миллион фунт стерлинг ишлаб олиши учун "қизил иблислар" савдо бўлими раҳбарлари бироз сабр қилишлари шарт.\n"Love the Sales" нашри берган маълумотларга қараганда, "Роналдунинг либоси" деб интернетга қидирув бериш сўнгги ойларда аввалгисига қараганда нақд 600 баробар ортиб кетган. Дарҳақиқат, Криштианунинг МЮдаги либоси АПЛдаги энг бозори чаққон "товар" бўлиб турибди. Шунингдек, сайт интернет дўконлари орқали Роналдунинг 7-рақам туширилган либосини сотиб олиш истагидагилар сони вебдўконлардаги футболкалар сонидан бир неча баробар кўпроқ. Бунга Вьетнамдаги улкан "adidas" компаниясининг ёпилгани асосий сабаб қилиб кўрсатилмоқда. Немис брендининг бир йилда ишлаб чиқарадиган маҳсулотининг 28 фоизи Шарқий Осиё давлатида тайёрланади.\n"Love the Sales" келтириб ўтган яна бир қизиқ фактга эътибор қаратинг! "Манчестер Юнайтед" аллақачон 13,9 миллион фунт стерлингни айнан 7-рақамли либоси савдоси сабабли қўлга киритган. Бунинг учун 2,5 миллионта футболка сотилиши керак эканлиги ҳақида юқорида айтиб ўтдик. Тўғриси, бу маълумот қай даражада тўғри эканлигини номаълум. Сабаби, ўтган мавсумда МЮ умумий ҳисобда 1,7 миллион футболка сотган. 2019 йилда 1,8 миллион либос ўз эгаларига етказиб берилган.\nТўғри, Роналдунинг эффекти савдога таъсир кўрсатган бўлиши мумкин, бироқ айнан футболкалар сотувидан жамоа у қадар катта даромад олмайди. Бу бизнинг ҳисоб-китоб, холос. Мавсум сўнгида "adidas" ўз расмий каналида "Манчестер Юнайтед" нечта либос сотгани ҳақида маълумот беради. Нима деб ўйлайсиз, клуб 2021/22 йилги мавсумнинг ўзидаёқ Роналдуга сарфланган пулларни ишлаб олишга қодирми?\nМини-футбол | 26 октабря, 2021, 18:25


"Бухоро" ҳам тайёргарликни бошлади / CHAMPIONAT.asia\n"Бухоро" ҳам тайёргарликни бошлади\nКеча жамоа аъзолари клуб базасида йиғилди ва дастлабки машғулотларни бошлаб юборишди.\nМашғулотлар фақат маҳаллий футболчилар билан ўтмоқда.\nУнда 40 дан зиёд ўйинчи қатнашмоқда\nЖамоанинг асосий ва ўринбосарлар таркиби, шунингдек Бухоро шаҳридаги барча спорт мактабларидан ёш иқтидорли футболчилар саралаб олиниб, жамоа йиғинига жалб этилмоқда.\nФутболчилар икки гуруҳга бўлинган ҳолда шуғулланишмоқда. Асосий таркиб футболчилари “Бухоро Спорт Мажмуаси”да, ўринбосарлар ва кўплаб ёшлар эса Бухоро Давлат Университети қошидаги футбол майдонида машқларни олиб боришмоқда.\nМашғулот давомида ўринбосарлар таркибида ўзини кўрсатганлар асосий таркибга қўшилиб боришади ва аксинча асосий таркибдаги футболчилар ўзларининг ижобий жиҳатларини кўрсата олишмаса, улар ўринбосарлар таркибига жўнатилади. Шу тарзда асосий ва ўринбосарлар таркиби аниқлаб борилмоқда.\nЖамоанинг мазкур йиғини 28 декабрга қадар давом этади. Шундан сўнг янги йил байрами муносабати қиска муддатли танаффус эълон қилинади.\n3 январдан жамоа тўлиқ таркиб билан машғулотларни бошлайди. Ушбу йиғинга маҳаллий футболчилар сафига вилоятдаги футболчилар ҳам келиб қўшилишади. Бундан ташқари кўрикка легионерлар ҳам ташриф буюради.\nЖамоани тарк этганлар ва янгилар ҳали расман тасдиқланмаганлиги боис бу ҳақда кейинроқ маълумот бериб ўтамиз.


Бева аёлга яқинлик қилиш савобми? | Azon.uz - Ахборот-таҳлилий портал\n11134 16:00 20.02.2020\nБу нечоғлиғ тўғри сўз? Ростан ҳам шундаймикан?\nМусулмон кимсалар учун дастурул амал бўлмиш Қуръони карим ва Суннати набавийяга мурожаат қиламиз.\nАллоҳ таолонинг каломида марҳамат қилинган:\n«Зинога яқинлашманглар! Чунки у бузуқлик ва ёмон йўлдир». [Исро сураси, 32-оят].\nДемак, Аллоҳ таоло зинони ҳаром этган ва ажратиб "бевага жоиз, бошқага ҳаром", деб айтмаган. Зино барча мусулмонлар учун энг ёмон йўл экан ва зино қилмаслик, ҳатто унга яқин бормаслик буюрилган.\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам айтдилар: “Кимки зино қилса ёки хамр ичса, худди инсон бошидан кўйлагини ечиб олгандек, Аллоҳ ундан иймонни ечиб олади”. (Ҳоким ривояти).\nҲадисда зинокор кимса (агар ҳалол дея) зино қилса иймонидан айрилиши айтилмоқда.\nМусулмонлар учун иймондан айрилишдан-да қўрқинчли ҳолат йўқ. Зотан, иймонсиз кимса дўзахда абадий қолади.\nАто раҳимаҳуллоҳ жаҳаннам ҳақида бундай деган: "Унинг еттита дарвозаси бўлур" (Ҳижр, 44), оятининг тафсири: "Бу дарвозаларнинг энг ғам-ташвишли, қайғули, энг иссиқ ва энг бадбўйи – билатуриб қасда зино қилган зинокорлар кирадиган дарвоза бўладир".\n“Бева ва мискинларни боқиш йўлида саъй-ҳаракат қилувчи кимса, худди Аллоҳ йўлида жидду жаҳд қилувчи кишидек ва кундузи рўзадор, кечаси эса ибодатда қоим бўлган кишидек (ажр-савобга эга бўлар)”. (Бухорий ва Муслим).\nУшбу ҳадисга диққат қилайлик. Унда бева аёлга ёрдам берувчи гўёки Аллоҳ йўлида жидду жаҳд этувчи кимсадек савобларга эришар, тунлари қоим ва кундузлари рўзодор каби савобга эга бўлар экан.\nБу ҳадислардаги улкан савоблар бева аёлларга холис Аллоҳ ризоси учун ёрдам қилувчиларгадир!\nЗеро, эри вафот қилган ва моддий қийинчиликдаги муштипар онага ёрдам қилиш энг катта савоб ишлардан бири бўлади.\nПалид ва энг жирканч кимса эса, бева аёлларни камситиб, улар билан зино қилиш пайида юради.\nБир тафаккур қилиб кўрайлик, Аллоҳ тақдири ила ўзимизнинг опа-синглимиз, қиз-набирамиз бева бўлиб қолиб, кимдир уни зинога чорласа бизга ёқармиди? Ҳеч қачон!\nҚолаверса, уламоларимиз ҳаромни ҳалол ва ҳалолни ҳаром деган кимса диндан чиқиб, иймонидан айрилишини айтишган.\nЗинони савоб бўлади дея айтиш, иймондан айрилишга олиб боради.\nМусулмонлар бирон сабаб ила эрсиз қолган муштипар бева аёлга тўшак ўйида эмас, Аллоҳ ризоси учун беғараз ёрдам қилишлари лозим.\nЗино Махсус Бева Аёллар Қуръон Оят\n2827 16:00 14.02.2020\n9604 20:20 11.02.2020\n2889 12:20 28.01.2020\n6155 09:00 28.01.2020\n4704 19:00 21.01.2020


Тошкентда 26 ёшли қиз бедарак йўқолиб қолди - UzNews.uz\nПойтахтнинг Олмазор туманида яшаган қиз уйидан чиқиб кетиб, қайтиб келмаган.\nТошкент шаҳар ИИББнинг хабарига кўра, Олмазор тумани, «Шифокор» маҳалласи, 8-уй, 59-хонадонда яшаган 26 ёшли Искандарова Меҳрибону Тўхтасин қизи 6 август куни тахминан соат 8:30да уйидан чиқиб кетиб, қайтиб келмаган.\nОхирги маълумотга кўра, у Чилонзор тумани «Ц» мавзесидаги косметология салонида бўлган. Қиз соат 10:30да салондан чиқиб, йўл тарафга кетганлиги ташқи кузатув камераларида қайд этилган.\nБелгилари: бўйи 160 см, кўзи қора, сочи узун ва тўқ жигарранг. Эгнидаги кийими: ҳаворанг кўйлак ва жинси шим, қаймоқ рангли мокасима.\nТошкент шаҳар ИИББ йўқолган қизни излашда ёрдам беришни ва маълумотларни қуйидаги рақамлар орқали беришни сўраган: 71-278-58-40 (Чилонзор туман ИИО ФМБ), 71-230-50-85 (Олмазор тумани ОИИ ФМБ), +998-90-973-64-68 (қизнинг яқинлари), 71-232-30-40, 71-232-40-50 ёки 102.\n9 августа, 12:53\nшундай гузал киз каранг. кайсидир йигит билан кетиб колганда.


Кабель ишлаб чиқариш ходимлари учун меҳнатни муҳофаза қилиш Қоидалари (АВ томонидан 24.12.2015 й. 2743-сон билан рўйхатга олинган меҳнат ва аҳолини ижтимоий муҳофаза қилиш вазирининг 18.12.2015 й. 57-Б-сон буйруғи билан тасдиқланган) | Турли соҳаларда меҳнат муҳофазаси ва ишлар хавфсизлиги қоидалари | Меҳнат муҳофазаси | Меҳнат ва аҳолининг бандлиги | ЎзР КонунчилигиМаълумотлар тизими «Кабель ишлаб чиқариш ходимлари учун меҳнатни муҳофаза қилиш Қоидалари (АВ томонидан 24.12.2015 й. 2743-сон билан рўйхатга олинган меҳнат ва аҳолини ижтимоий муҳофаза қилиш вазирининг 18.12.2015 й. 57-Б-сон буйруғи билан тасдиқланган)» | NRM.uz\nЎзР Конунчилиги/ Меҳнат ва аҳолининг бандлиги/ Меҳнат муҳофазаси/ Турли соҳаларда меҳнат муҳофазаси ва ишлар хавфсизлиги қоидалари/ Кабель ишлаб чиқариш ходимлари учун меҳнатни муҳофаза қилиш Қоидалари (АВ томонидан 24.12.2015 й. 2743-сон билан рўйхатга олинган меҳнат ва аҳолини ижтимоий муҳофаза қилиш вазирининг 18.12.2015 й. 57-Б-сон буйруғи билан тасдиқланган)\n2015 йил 24 декабрда 2743-сон\n2015 йил 18 декабрдаги\nКабель ишлаб чиқариш ходимлари\nМазкур Қоидалар Ўзбекистон Республикасининг "Меҳнатни муҳофаза қилиш тўғрисида"ги Қонунига, Ўзбекистон Республикаси Вазирлар Маҳкамасининг 2000 йил 12 июлдаги 267-сон "Меҳнатни муҳофаза қилишга доир меъёрий ҳужжатларни қайта кўриб чиқиш ва ишлаб чиқиш тўғрисида"ги ҳамда 2010 йил 20 июлдаги 153-сон "Меҳнатни муҳофаза қилиш бўйича норматив-ҳуқуқий базани янада такомиллаштириш тўғрисида"ги қарорларига мувофиқ, кабель ишлаб чиқариш ходимлари учун меҳнатни муҳофаза қилиш қоидаларини белгилайди.\n1. Мазкур Қоидалар кабель ишлаб чиқариш билан шуғулланувчи ташкилотларга (бундан буён матнда ташкилотлар деб юритилади) тааллуқлидир.\n84. Авария ёритиш тармоқларига электр энергияси истеъмолчиларининг уланиши тақиқланади. Авария ёритилишларининг созлиги ҳар чоракда камида бир марта текширилиши зарур.\n90. Кабель ишлаб чиқариш ишларини амалга оширишда атроф табиий муҳитнинг оқова сувлар ва бошқа чиқиндилар билан ифлосланиши эҳтимолини истисно этадиган шароитлар таъминланиши лозим.\n92. Ходимларнинг иш вақти, шу жумладан, қисқартирилган иш вақти, дам олиш ва танаффуслар вақти ташкилот томонидан меҳнат тўғрисидаги қонун ҳужжатларига мувофиқ белгиланади.\n94. Кабель ишлаб чиқаришда заҳарли, яллиғлантирувчи ва тез алангаланадиган моддалар ишлатилса ёки ажралиб чиқса, алоҳида махсус жиҳозланган хоналарда ёки ишлаб чиқариш хоналарининг махсус ажратилган участкаларида, ишчиларни ҳимоя қилиш воситалари ҳамда ёнғиндан ҳимоя қилиш воситалари билан таъминланган ҳолда бажарилиши лозим.\n95. Ташкилотларда иш жараёнларида қўлланилувчи барча ускуналарнинг техник ҳужжатлари (паспорти, чизмаси ва ишлатишга доир қўлланмаси) бўлиши керак.\n128. Штабеллар оралиғидаги масофа қуйидагича бўлиши лозим:\n129. Штабелларга зарар етказадиган ёки ҳар хил ҳажмдаги идишлар, усти сирпанчиқ идишлар ҳамда етарли даражада мустаҳкамланмаган ўрамадаги маҳсулот пакетлар ва юклар бир жойга жойлаштирилмаслиги зарур.\n130. Юкларнинг жойлаштириш баландлиги бинонинг баландлигидан, ер майдонининг оғирлик кўтариш қобилиятидан, механик тарзда ишлаш жараёнидан, технологик қоидалар ва сақлаш шароитларидан келиб чиқиб белгиланади. Штабелларда қўл билан тахланаётган яшикларнинг оғирлиги 50 кг гача, қопларнинг оғирлиги 70 кг гача бўлиши ҳамда узунлиги 2 м дан ортмаслиги лозим.\n131. Тез ёнувчи суюқликлар горизонтал ва бир қаторда жойлаштирилиши лозим.\n132. Юкларни кўтариш ва жойига олиб боришдан олдин юкнинг мустаҳкамлиги ҳамда тўғри боғланганлиги текширилиши зарур.\n133. Юк ортиладиган жой ахлат, қор ва бошқа нарсалардан тоза бўлиши керак. Агар ортиш ва тушириш ишларида кўтариш мосламаларидан фойдаланилса, у ҳолда кўтарилган юк остида ишчилар турмаслиги лозим. Юк ортилаётган ва туширилаётган вақтда ҳайдовчи кабинадан чиқиб туриши шарт.\n134. Омборхонанинг деворлари бўйлаб ўралган ҳар бир жавонда олти тахламгача бўлган миқдорда хом ашё, ярим тайёр ва тайёр маҳсулотларни сақлаш лозим. Тахламлар оралиғидаги масофа 0,5 м дан, ён томон майдонлардаги тахламлар оралиғи эса, 1,5 м дан кам бўлмаслиги керак.\n135. Ташкилотларда чиқиндиларни инвентаризация қилиш, шунингдек уларнинг турлари бўйича хавфлилик даражасини белгилаш лозим.\n137. Очиқ сақлаш майдонлари атроф ҳудудига нисбатан 0,2 м дан кам бўлмаган ҳолда баланд ва 0,5 м дан кам бўлмаган ҳолда ёнмайдиган девор билан ўралган бўлиши керак.\n138. Иккиламчи хом ашё тахламлари баландлиги 5 м дан ва ҳар бир тахлам ўлчами 0,25 х 0,15 м дан ошмаслиги керак.\n139. Чиқиндиларни йиғиш жойи цехлардан камида 50 м узоқликда бўлиши лозим.\n140. Юк сақланадиган омборхона ва майдончалар ҳудудининг кириш жойларида транспорт воситаларининг ҳаракат йўналиши ҳамда юкларни ортиш ва тушириш жойлари кўрсатилган схемалар осиб қўйилган бўлиши лозим.\n141. Ҳар бир кимёвий модда техник кўрсатмалар талаблари ҳисобга олинган ҳолда сақланиши лозим. Кимёвий моддаларни очиқ ҳолда (тарада) сақлаш тақиқланади. Тараларда ёзув, этикетка ёки модда номи туширилган ёрлиқ, техник талаблар кўрсатилган бўлиши лозим.\n142. Кислоталар кислотага чидамли пол ва деворли махсус бинода ёпиқ резервуарда ёки етказиб берувчи-завод тарасида сақланиши зарур. Кислоталарни ертўлаларда сақлаш тақиқланади.\n143. Кислота сақлаш хоналарида фавқулодда ҳолатда кислота, сув, оҳак эритмаси ёки тўкилган кислотани нейтраллаш учун сода ва индивидуал ҳимоя воситалари учун захира идишлар бўлиши лозим.\n144. Кислотали резервуар ва идишларда "Хавфли кислота" ёзуви ва кислота номи ёзилган бўлиши лозим.\n145. Ушлагичли саватларга ёки ёғоч панжарали қутига қадоқланган кислотали бутилкаларни гуруҳлари бўйича (бир номдаги) 2 - 4 қатор қилиб, ҳар бир гуруҳда 100 донадан кўп бўлмаган ҳолда сақланиши керак. Гуруҳлар орасидаги ўтиш йўлаги кенглиги 1 м дан кам бўлмаслиги лозим.\n146. Кислоталарни бошқа кимёвий моддалар ва материаллар билан биргаликда сақлаш тақиқланади.\n147. Кислотали бутилкалар омборга тарада қабул қилинади. Ҳар бир бутилкада кислота номи, массаси, нави кўрсатилган ёрлиқ бўлиши лозим. Ёрлиғи бўлмаган кислота кимёвий лабораторияга юборилади.\n148. Цианидли бирикмалар ва кислоталарни биргаликда сақлаш тақиқланади.\n149. Қаттиқ моддалар билан тўлдирилган барабанларни механизациялашган ҳолда очиш имкони бўлмаса, улар махсус пичоқ билан очилади. Бунда инструментга зарба бериш тақиқланади. Хромли карбонат барабанлари мис ёки латун асбоб ёрдамида очилиши лозим.\n150. Кислоталарни челак ёки бакда ташиш тақиқланади. Кам миқдордаги кислотани кислотага чидамли ёпиқ идишда ташиш керак.\n151. Кислота ҳайдаш насослари масофадан туриб қўшиладиган бўлиши ҳамда насос хонасининг эшиги ёпиқ бўлиши лозим. Насос ишлаётган вақтда насосли хонага кириш тақиқланади.\n152. Очиқ ҳавода кўчма насосдан фойдаланилган ҳолларда, насос ёпиқ металл қоплама билан ёпилиши лозим.\n153. Кислота, ишқор ва ишлов эритмаларини қуйишда сифондан фойдаланилган ҳолларда, у тўлдирилиб, суюқлик вакуум ҳосил қилиш ёки ҳавони сиқиш йўли билан сўриб олинади. Суюқликни оғиз билан сўриб олиш қатъиян тақиқланади.\n154. Ишларнинг хавфсизлигини таъминлаш учун барча жараёнларни тўлиқ механизациялаштириш, тош майдалаш қурилмаси ва автоблокировкали технологик жараёнларни узоқдан туриб автоматик тарзда бошқаришни ташкил этиш лозим.\n155. Узоқдан туриб бошқариш ва автоблокировка қуйидагиларни кўзда тутиши лозим:\n156. Хавфсизликни ошириш ва зарарли меҳнат шароитларида ишлайдиган ишчилар сонини камайтириш учун цехлар ҳамда қурилмаларда бошқаришни автоматлаштириш ва узоқдан туриб бошқаришни жорий этиш орқали иш жойларини чангланиш даражаси юқори бўлган ҳудудлардан узоқроққа кўчириш лозим.\n7-§. Технологик операцияларда хавфли ва зарарли\nишлаб чиқариш омиллари юзага келганлиги\nтўғрисида ўз вақтида маълум қилиш\n157. Ускуна ва автоматлаштирилган линиялар уларни ишга туширилганлиги тўғрисида ишловчиларни огоҳлантирувчи сигнализация тизимлари билан жиҳозланган бўлиши керак.\n158. Сигнал қурилмалари (қўнғироқлар, сиреналар, чироқлар) механик шикастланишдан ҳимояланган бўлиши, хизмат кўрсатувчи ходимларнинг иш ҳудудида эшитиш ва кўриш ишончли таъминланган ҳолатда жойлаштирилиши лозим.\n159. Агар сигнал қурилмалари бўлмаса ёки улар носоз ҳолатда бўлса, ускунани ишлатиш тақиқланади.\n160. Цехларда ва иш жойларида сигналларга доир жадваллар ва ускунани ишга тушириш ва тўхтатиш тўғрисидаги йўриқномалар осилган бўлиши лозим.\n161. Кабель ишлаб чиқариш цехларидаги ишлаб чиқаришнинг асосий зарарли омиллари чанг, ишлаб чиқаришдаги заҳарлари, шовқин, вибрация ҳисобланади.\n162. Чанг кўп ҳосил бўладиган ҳудудларда ишлаш чоғида чангни ўтказмайдиган қаттиқ матодан тайёрланган махсус кийим, нафас олиш органлари учун индивидуал ҳимоя воситалари қўлланилиши лозим.\n163. Кабель ишлаб чиқаришда бажарилаётган иш хусусиятига қараб қуйидаги ҳимоя воситаларидан фойдаланиш зарур.\n164. Ҳимоя воситалари шикастланишнинг олдини олиш ва ишлаб чиқаришнинг зарарли омилларидан ҳимояланиш учун шахсан ишчилар томонидан ишлатилиши керак.\n165. Қўл орқали ходимлар организмига ўтадиган вибрациянинг чегаравий йўл қўйиладиган даражалари СанҚваМ 0122-01 "Иш жойларида умумий ва маҳаллий вибрациянинг санитария меъёрлари"га мос бўлиши лозим.\n9-§. Мис ва алюминий қотишмаларини\nчиғирлашда хавфсизлик талаблари\n166. Қизитиладиган печь деворлари ташқи юзасининг энг баланд ҳарорати 50 - 60° С дан юқори бўлмаслиги лозим.\n167. Қизитиладиган печнинг ёнбоши юзаси ичидан оқар сув билан совутиладиган махсус экран билан ўраб қўйилиши керак.\n168. Қизитиладиган печнинг юкланадиган дарчалари эшикчалар, футеровка қилинган иссиққа чидамли материаллар ёки темирасбестли ҳимоя экранлари билан ёпилиши керак.\n169. Металл эшиклар сув билан совутилиши керак.\n170. Қизитиладиган печга мис ва алюминий қуйма бўлакларини бериш, автокара, электркараси, автоюк ташувчи ва бошқа воситаларда ташилади ҳамда юк тушириш механик усул билан амалга оширилиши керак.\n171. Ирғитувчи асбоб ёрдамида металл қуймалари печга солинганда уларни печга солишдан олдин тўғри ва аниқ жойланишини таъминлаш зарур.\n172. Бир металл қуймаларини печда қиздиришдан ва бошқа металл қуймасини қиздиришга ўтишдан аввал печь металл қолдиқлари ва металл чангидан тозаланиши керак.\n173. Форсункаларни ёқишдан ва ёқилғи беришдан аввал тутун қопқоғини очиб, печни шамоллатиш лозим.\n174. Линияли чиғириш станларининг алоҳида линияларидаги вальцовкачи иш жойи ишончли тароқ билан ҳимоя қилинган ва асбоблар билан таъминланган бўлиши керак.\n175. Оралиқ қафас валкалари ёки алоҳида линияларида металл тилимлари ушланиб қолган чоғда кейинги металл тайёрланиши учун чиғиришни тугатишга сигнал берилишини таъминлаш лозим.\n176. Катанкани ўрашга қабул қилиш учун йўналтирадиган трубкаларни қўллаш пайтида катанка валкалардан фақат трубкага чиқишини таъминлаш зарур. Трубка қаттиқ қилиб мустаҳкамланган бўлиши керак.\n177. Катанка қабул қилиши учун калава қилиш механизациялаштирилган бўлиши керак.\n178. Саржилланган металлни калава қилиб ўраш учун ўраши ва тўхташи равон, унинг ҳаракатини тез секинлатадиган асбоб-қурилма билан таъминланиши лозим.\n179. Тўсиқларсиз металл қайчилар билан қирқилмаслиги лозим.\n180. Чиғириш стани муфта, шпиндель ва валкалари металл ўтиши учун тешикларга эга бўлган тўсиқлар билан бутун қилиб ёпилган бўлиши керак.\n181. Юк кўтарувчи подшипникларни мойлаш автоматлаштирилган бўлиши лозим.\n182. Чиғириладиган майдон юзаси металли ва силлиқ бўлиши керак.\n183. Иш вақтида чиғириш майдонида совуган металл қийқимлари ва бўлакчалари бўлмаслиги керак.\n184. Ишчиларнинг рольганг, конвейер ва транспортёрлардан ўтиш хавфсизлигини таъминлаш учун зарур жойларда чети панжарали ўтиш кўприклари ўрнатилиши лозим.\n185. Иссиқ металлдан ўтадиган жойларда, кўприклар иссиқдан изоляция қилувчи тўшама, ён томонлардан эса, металл, бутун ёки сеткали баландлиги 1,8 м бўлган шит билан ўралган бўлиши керак.\n186. Иш жойларида асбобларни совутиш учун оқар сув баклари бўлиши лозим. Сув ҳарорати 45° С дан юқори бўлмаслиги керак.\n187. Қўл билан хизмат қилиш чоғида чиғириш стани қафаслари орасидаги масофа камида 1 м бўлиши керак.\n188. Чиғириш станида валкаларни алмаштириш механизациялаштирилган бўлиши лозим.\n189. Чиғирлаш стани барча иш жойларида, станни авария пайтида ўчириш учун "Тўхтатиш" кнопкаси билан таъминлаган бўлиши керак.\n190. Чиғирлаш стани икки томонлама сигнализацияга эга бўлиши лозим.\n191. Пневматикада ишлайдиган чиғириш стани қурилмалари двигателининг овозини пасайтирувчи асбобга эга бўлиши керак.\n10-§. Мис симига термик ишлов беришда хавфсизлик талаблари\n192. Электр печларни ўрнатишда ва улардан фойдаланишда Истеъмолчиларнинг электр қурилмаларидан техник фойдаланиш қоидалари (рўйхат рақами 1383, 2004 йил 9 июль) ҳамда Истеъмолчиларнинг электр қурилмаларидан фойдаланишда техника хавфсизлиги қоидалари (рўйхат рақами 1400, 2004 йил 20 август) талабларига риоя қилиниши керак.\n193. Электр печларида печь шитларини очиш пайтида қиздирувчи элементлардан кучланишни автоматик олиб ташлаш учун блокировка бўлиши зарур.\n194. Электр печлар шитлари ва бошқарув пультларида печнинг қиздириш элементларига кучланиш бериш ва уни олиб ташлаш тўғрисида огоҳлантирувчи сигнал лампаси ўрнатилган бўлиши лозим.\n195. Электр печнинг барча ток бошлаб борувчи қисми изоляция қилинган ёки тўсиб қўйилган бўлиши керак.\n196. Металлга термик ишлов бериш учун электр қизитгичли, қулфи сув ичида бўлган печкалар ҳосил бўлаётган буғни йўқотиш учун вентиляцияга эга бўлиши керак.\n197. Термик ишлов берувчи печлар иссиқлик изоляциясига эга бўлиши лозим.\n198. Металлга термик ишлов берадиган аланга билан қизитувчи термик печлар ҳавони тортиб яна чиқарувчи вентиляцияли алоҳида хоналарга ўрнатилган бўлиши керак.\n199. Форсункаларни ёқишдан олдин печни шамоллатиш лозим.\n11-§. Симларни чўзишда хавфсизлик талаблари\n200. Сим чўзувчи машиналар ечиш қурилмаси катанка ёки сим ўрамларини ирғитиб юборилишини олдини олиш ва симнинг чувалиб кетиши ҳолларида машинани ўчириш учун блокировкага эга бўлиши керак.\n201. Чўзиш ва тортиш учун машинага заготовка ўрнатилиши ва тайёр маҳсулот, ярим фабрикатларни олиш механизациялаштирилган бўлиши керак.\n202. Дағал ва ўртача чўзадиган машина сим узилган пайтда ёки то охирги толасигача чиқишда машинани тўхтатиш учун қурилма билан таъминланган бўлиши лозим.\n203. Чўзувчи машиналар қурилмаси уларнинг равон ишга солиниши ва машинани тез тўхтатиш имконияти билан таъминланиши керак.\n204. Барча металл чўзадиган машиналар асосий иш жойига ўрнатилган "Пуск" кнопкасига ва машина фронти бўйича бир неча "Тўхтатиш" кнопкасига эга бўлиши керак.\n205. Дағал ва ўртача чўзадиган машина ва бир маротаба чўзувчи барабанлар "Пуск" кнопкасидан ташқари қисқа вақтга ўчириш учун оёқ педалига эга бўлиши лозим. Педал 40 - 60 мм босилгандан кейин ишга тушиши керак.\n206. Педаль пол сатҳидан 60 - 80 мм баландликда жойлашган бўлиши ва уни тасодифан босиб юборишдан ҳимоя қилувчи тўсиққа эга бўлиши лозим.\n207. Педалнинг ишчи юзаси тарам-тарам новли бўлиши, узоқ чўзадиган аппаратдаги сим толаси пухта маҳкамланган бўлиши ҳамда ингичка ва ўта ингичка тола чўзадиган станокларда ишлаётганда ҳимоя кўзойнаги тақилиши керак.\n208. Чўзадиган станокнинг қабул қилиш барабани, йигирув аппаратлари, қабул қилувчи ғалтаклари тиниқ синмайдиган материал билан ҳимояланган кузатиш учун қўйилган тешикли, машинани ишга солиш қисмидан блокировка қилинган ҳолда бутунлай ўраб қўйилган бўлиши лозим.\n209. Сим чўзадиган машиналарнинг тортувчи шайбалари ва зинали роликлари силлиқ ғадир-будир, чиғаноқ ва бошқаларсиз бўлиши керак.\n210. Симни ингичка чўзадиган машиналар симлар узилган пайтда машиналарни тўхтатиш учун керакли қурилма билан жиҳозланган бўлиши керак.\n211. Сим чўзадиган машиналар ва узун чўзадиган станларга эмульсия ва технологик мойлар бериш автомойлаштирилган бўлиши керак.\n12-§. Ток ўтказувчи симларни ўраш ва изоляция\n212. Узунлиги 5 м дан ортиқ сим ўрайдиган ва изоляция қиладиган машиналар машина ишга тушгани ҳақида огоҳлантирувчи сигнализация ёки блокировка билан жиҳозланган бўлиши керак.\n213. Иш жойларида машина узунлиги бўйича "Тўхтатиш" кнопкалари бўлиши керак. Айрим кнопкалар ўрнига машина бўйлаб ихтиёрий жойига ўчириш учун горизонтал штангалар қўлланилиши мумкин.\n214. Иш жойларида машинани ишлатиш учун "Пуск" кнопкаси фақат битта иш жойига ўрнатилган бўлиши лозим.\n215. Ғалтакларни сим ва сим толалари билан тўлдириш механизациялаштирилган бўлиши зарур.\n216. Машина ғалтакларини қўйиш учун механизациялаштирилган бўлиши лозим.\n217. Изоляция қилинган симларни кабель қилиб ўрайдиган машиналар изоляция қилинган сим барабан юкланганда, фонарни тез тўхташини таъминловчи тормозга эга бўлиши лозим.\n218. Изоляция қилинган симларни кабель қилиб ўровчи машиналар люлькаси ўқи маҳкамланган бўлиши керак.\n13-§. Қоғозли масса билан симларни изоляция\n219. Ғалтакли цилиндрни ўраб турган ёғоч тўсиқ блокировка қилинган ва массанинг сачраб кетишига йўл қўймайдиган бўлиши керак.\n220. Сиқиб қўйилган пресслар сукнони текислаш ёки тортиб қўйиш учун махсус винтлар ва спирали чиқиб турган ҳамда ораси очиқ валиклар билан таъминланган бўлиши лозим.\n221. Каустик сода эритмаси билан симларни тозалаш учун ванналар эритма сачрашига йўл қўймайдиган тўсиқларга эга бўлиши керак.\n222. Полировка қиладиган механизм силлиқлаш иши пайтида симни қуйиш имкониятига йўл қўймайдиган қилиб ўраб қўйилган бўлиши лозим.\n14-§. Қўрғошин ва алюминий қобиғи билан\nқоплашда хавфсизлик талаблари\n223. Кабелга қўрғошин ва алюминий қобиқ қоплаш учун гидравлик пресслар бошқарув пульти жойи кўринарли бўлиши керак.\n224. Прессларда босимнинг йўл қўйиладиган чегарасини кўрсатувчи монометрлар ва пресснинг ишчи қисмлари ҳароратини кўрсатувчи асбоблар бўлиши лозим.\n225. Қўрғошин эритувчи ванналар ва алюминий қуймаларни қиздирувчи печлар прессдан бевосита яқинликдаги махсус майдонларга ўрнатилиши керак.\n226. Майдон ваннага бир вақтда юкланадиган, керакли миқдордаги қўрғошин бўлаклари сиғишига мўлжалланган бўлиши зарур.\n227. Майдоннинг поли тарам-тарам металл мистдан тайёрланган бўлиши керак.\n228. Ваннага қўрғошин парчаларини солиш механизациялаштирилган бўлиши лозим.\n229. Қиздириш печига ва печга алюминий қуймаларини солиш механизациялаштирилган бўлиши керак.\n230. Қўрғошин прессларининг барча ванналари ҳаво ўтказмайдиган, ерга уланган, вентиляция ва иссиқликдан изоляция қилинган бўлиши лозим.\n231. Қўрғошин қобиқни қоплаш учун гидравлик прессларни замонавийлаштириш ваннадан пресс реципиетига қўрғошин қуйишини механизацияси билан таъминланган бўлиши керак.\n232. Сим ва кабеллардан қўрғошин қобиғини шимиш учун станок қуйидагиларга эга бўлиши лозим:\nпичоқларни ҳимоя қилувчи тўсиқларга;\nҳаво ўтказмай ёпиладиган металл қутиларга шилиб олинган қўрғошин йиғиш учун механик қурилмага;\nҳавони тозаловчи ва қўрғошин чангини йиғиш учун қурилмали маҳаллий вентиляцияга эга бўлиши керак.\n15-§. Резиналарни (каучукларни) тайёрлашда хавфсизлик талаблари\n233. Табиий каучукни кесиш учун станокда материал берадиган рольчанг бўлиши керак.\n234. Механикавий кесиш учун станок тўсиғи, тўсиқ кўтарилган вақтда пичоқ тагига каучук уюми тушмайдиган қилиб блокировка қилинган бўлиши зарур. Тўсиқ кўтарилган пайтда станок ишламаслиги лозим.\n235. Механикавий кесиш учун станокнинг орқа тарафи қўл ўтмайдиган қилиб металл чивиқлар билан ўраб қўйилган бўлиши керак.\n236. Синтетик каучук тасма кесадиган машинанинг хавфли жойлари ўралган бўлиши ҳамда пичоқ остидаги тўсиқ машина пуски билан блокировка қилинган бўлиши лозим.\n237. Синтетик каучук рулонини ўрнатиш учун чиқарадиган қурилма полга маҳкамланган бўлиши ва рулон ўқини мустаҳкамлаш учун қулфга эга бўлиши керак.\n238. Ҳамма вальцалар тезгина тўхташи учун сақловчи аварияли қурилма билан жиҳозланган бўлиши керак. Вальцалар устида жойлашган штанга, трос ва бошқа ёқадиган қурилмалар, бир зумда ўчириш учун қулай жойлашган бўлиши керак. Ҳамма янги ўрнатилган вальцалар штанга, трос ва бошқа блокировка қилинган қурилма билан вальцалар авария пайтида ўчирилиши учун валкалари авариядан айиришга қўшимча қурилма билан жиҳозланиши керак.\n239. Вальцалар тагида жойлашган чўзинчоқ металл тоғора силлиқ, пухта маҳкамланган, четлари учли бўлмаслиги лозим.\n240. Валкалар ҳароратини аниқлаш учун ишловчилар контактли термопарлар билан таъминланган бўлиши керак.\n241. Барча вальцалар резина ёки пластмасса кесиш учун пичоқ ҳамда резина ёки пластмассанинг валканинг ишчи қисмига тушиб қолишига имкон бермайдиган сақловчи стрелкалар билан жиҳозланган бўлиши лозим.\n242. Юқори ёки пастдаги ҳаво цилиндрлари бузилган пайтда резина аралаштиргич агрегатини ишга тушириш мумкин эмас.\n16-§. Резинали ва пластмассали изоляция\n243. Узатувчи ва қабул қилувчи, червякли пресс ва совуқ опрессовкали машиналар қурилмалари пухта маҳкамланган, барабан ва ғалтаклар чиқиб кетишига йўл қўйилмайдиган тормоз қурилмалари билан таъминланган бўлиши керак. Ғалтак ва барабанларни ўрнатиш ва ечиш механизациялаштирилган бўлиши лозим.\n244. Барабан ёки ғалтакка қабул қилиш механизациялаштирилган бўлиши керак.\n245. Машина узунлиги бўйлаб иш жойларда "Тўхтатиш" кнопкаларига эга бўлиши лозим.\n246. Барча червякли прессларда пресс варонкасига резина ёки пластмассани солиш учун итариб турувчи ускуна бўлиши керак.\n247. Червякли прессларда жуда қиздирадиган жойларига тегиб кетмаслигининг олдини олиш учун массани қиздириш зонасини термоизоляция қилиш кўзда тутилган бўлиши лозим.\n248. Горизонтал ўрайдиган машиналарда резинали изоляция қоплаш пайтида резина, қоғоз ва резиналанган газламали роликлар учиб чиқиб кетадиган бўлмаслиги керак.\n17-§. Симларни ўраш ва ўраб тўқишда хавфсизлик талаблари\n249. Қулф ёрдамида вертикал ва горизонтал машиналарда ўрайдиган розеткаларни иш пайтида қоғоз ролики ёки ип, ипак ва бошқа изоляция материаллари бобинаси учиб чиқиб кетиши ҳолатларининг олдини олиш лозим.\n250. Ўрайдиган машина ўровчи тормоз асбоби билан таъминланган бўлиши керак.\n251. Кўчма муфелли электр печи олиб юриладиган шнур печка ғилофида ҳимоя тўри билан таъминланган бўлиши зарур.\n252. Икки юришли ўрайдиган машиналарда машинанинг ҳар бир ишчи тарафидан ишга тушириш қурилмаси ва қарама-қарши томондан юриш бўлишига йўл қўймайдиган ҳимоя тўсиғи бўлиши керак.\n253. Кўчма пайвандлаш аппарати сақловчи экранга эга бўлиши, аппарат корпуси ерга туташтирилган бўлиши ҳамда аппарат ёнидаги иш жойида диэлектрик ҳимоя воситалари бўлиши керак.\n254. Ишлаб чиқариш ускунаси фойдаланиш даврида ГОСТ 12.2.003-91 "Ишлаб чиқариш ускунаси. Умумий хавфсизлик талаблари", ГОСТ 12.2.049-80 "Ишлаб чиқариш ускунаси. Умумий эргономик талаблар", ГОСТ 12.2.062-81 "Ишлаб чиқариш ускунаси. Ҳимоя тўсиқлари. Умумий хавфсизлик талаблари", ГОСТ 12.2.064-81 "Ишлаб чиқариш ускунасини бошқариш органлари. Умумий хавфсизлик талаблари"га мувофиқ бўлиши лозим.\n255. Ишлаб чиқариш ускуналари уларнинг техник ҳужжатлари талабларига мувофиқ ҳолда сақланиши лозим.\n256. Ишлаб чиқариш ускунасининг хавфсизлиги қуйидагилар ёрдамида таъминланиши лозим:\n257. Зарарли моддалар чиқарадиган ишлаб чиқариш ускунасидан фойдаланганда бу моддаларнинг иш ҳудуди ҳавосидаги миқдори ГОСТ 12.1.005-88 "Иш жойининг ҳавосига қўйиладиган умумий санитар-гигиеник талаблар. Хавфсизликнинг умумий талаблари"да белгиланган чегаравий йўл қўйиладиган концентрациялар миқдоридан ошмаслиги керак.\n258. Дастгоҳларнинг деталлари синмаслиги ва хизмат кўрсатувчи ходимларга жароҳат етказмаслиги учун дастгоҳлар ортиқча юкланишдан сақловчи қурилмага эга бўлиши лозим.\n259. Дастгоҳларнинг жиҳозлари ўз-ўзидан пастга тушиб кетишининг олдини олувчи қурилмаларга эга бўлиш лозим.\n260. Механизациялашган ёки автоматлашган усулда маҳкамланадиган дастгоҳларда ишлов бериш жараёни фақат деталь маҳкамлаб бўлингандан сўнг ишга тушишини таъминлайдиган блокировка қурилмаси бўлиши лозим.\n261. Автомат ва ярим автоматлар, уларда ишлов бериш ҳудуди очиқ ҳолатда иш бажарилганда жароҳатланиш юз бермаслиги учун блокировка қурилмаларига эга бўлиши, улар автоматик иш цикли ҳимоя қурилмаси ёпиқ бўлганда ишга тушишини таъминлаши лозим.\n262. Дастгоҳларда операциялар бажарилаётган вақтда деталь ёки асбоб айланиши туфайли жароҳатланиш мумкин бўлса, дастгоҳларда шпиндель ўчирилган заҳоти уни автоматик тарзда тўхтатадиган қурилма бўлиши керак.\n263. Дастгоҳни созлаш пайтида сақловчи блокировка қурилмаларини ўчириш имконияти кўзда тутилиши зарур.\n264. Узоқдан туриб ёки автоматик тарзда ишга тушириладиган ускунада огоҳлантирувчи "Эҳтиёт бўлинг, автоматик тарзда юргизилади!" деган белги ва ёзувлар бўлиши лозим.\n265. Бошқариш органларининг иш вазифаси ГОСТ 12.4.040-78 "Ишлаб чиқариш ускунасининг бошқариш органлари. Белгиланиши. Умумий талаблар"га асосан ёзувлар ёки белгилар билан кўрсатилиши керак.\n266. Ускуна шошилинч тўхтатилиши учун қулай жойларда, доимий иш ўрни ҳудудида ёки тез-тез хизмат кўрсатиладиган хавфли узел яқинида жойлашган "Тўхтатиш" кнопкаси билан жиҳозланиши керак.\n267. Хавф соладиган ускуна қисми оператор кўриш доирасидан ташқарида, хавфли иш бошқариш органлари ҳудудида жойлашган бўлса, қўшимча авариявий ўчириш қурилмалари билан жиҳозланиши керак.\n268. Авариявий ўчиргич ва тугмалар конструкцияси ва жойлашиши улардан ҳар хил иш вазиятларида фойдаланиш имконини таъминлаши лозим.\n269. Ускунани авариявий ўчириш қурилмаси энг катта қувватли двигателни номинал кучланишдаги бошланғич юргизиш токига ва бошқа ҳамма истеъмолчиларнинг номинал токлари йиғиндисига мос бўлган максимал юкланишга мўлжалланган бўлиши зарур.\n270. Ускунанинг авариявий ўчириш қурилмаси, иш пайтида танаффус юз берганда аварияга ёки хизмат кўрсатувчи ходимларнинг жароҳатланишига олиб келиши мумкин бўлган қурилмаларни ўчирмаслиги лозим.\n271. Ускунани авариявий ўчириш қурилмасини бошланғич ҳолатига қайтариш қурилмаси ускунани ишга тушириб юбормаслиги лозим.\n272. Ишга тушириш қурилмаларининг конструкцияси ва ҳолати (тугма, ричаг ва ҳоказо) ускунанинг тез, ишончли тарзда юргизилиши ва ўчирилишини таъминлаши ҳамда уларнинг ўз-ўзидан ишлаб кетишига йўл қўймаслиги лозим.\n273. Қўл билан бошқариш органлари (шу жумладан, электр бошқарув пультларида жойлашган) шундай ясалган ва жойлашган бўлиши керакки, улардан фойдаланиш қулай бўлиши, қўлларни қисиб қолиш ёки бошқа бошқариш органлари ва дастгоҳ қисмларига тиқилиб қолиш ҳолларига олиб келмаслиги ҳамда тасодифан бошқариш органларининг ишлатилишига йўл қўймаслиги керак.\n274. Бир нечта ходимлар хизмат кўрсатадиган ускунанинг бошқариш органлари, ҳаракатларнинг зарурий кетма-кетлигини таъминлайдиган блокировка қурилмасига эга бўлиши лозим.\n275. Блокировка қурилмаларини қўлламасликка техник жиҳатдан асослар бўлган ҳолларда бошқариш органлари ёнига огоҳлантириш ёзувлари ва белгилари ўрнатилиши керак.\n276. Мураккаб ва хавфли ускунанинг бошқарув органлари унда ростлаш ишларини ўтказиш ва бегона шахслар ишлашига йўл қўймаслик учун қулфлар ёки пломбалар билан таъминланган, эшикчалари ёпиқ бўлиши лозим.\n4-§. Мойлаш, гидравлик ва пневматик ускуналар\n277. Дастгоҳлар марказий мойлаш тизими билан жиҳозланган бўлиши керак. Мой тўлдирилган идишлар дастгоҳ бўялган рангдан кескин фарқ қилувчи рангга бўялиши лозим.\n278. Мойлаш қурилмаларининг конструкцияси муфта ва тормоз ускуналарининг фрикцион юзаларига мой тушишига йўл қўймаслиги зарур.\n279. Дастгоҳга ўрнатилган мой, мойларни совутиш суюқлиги ва технологик жараёнда ишлатиладиган суюқликлар атмосфера билан туташган бўлиши ва уларга сув, қиринди ва чанг тушишига йўл қўймаслик учун қопқоқлар билан зич ёпилиши лозим.\n280. Мой тўлдирилган идишларни тозалашда, ювиш ва зарарсизлантириш ишлари технологик суюқликлар ҳар бир алмаштирилишидан олдин амалга оширилиши керак.\n281. Дастгоҳ юзаларидан қириндиларни қўл билан олиб ташлаш учун ишловчилар махсус супургич ва илгаклар билан таъминланиши керак. Илгакларнинг дасталари силлиқ, қулоқчаларсиз бўлиши керак. Қўлга қиринди жароҳат етказмаслиги учун илгак ҳимоя экрани билан жиҳозланиши лозим.\n282. Қириндини фақат тўхтатилган дастгоҳдан ва ҳимоя кўзойнаги тақилганда олиб ташлашга рухсат этилади.\n283. Дастгоҳнинг йиғув бирликлари, улар ортиш (тушириш), ташиш ва сақлаш вақтида ўз-ўзидан ҳаракатланиши мумкин бўлса ҳамда бу пайтда хавфли вазиятлар юзага келса, уларни муайян ҳолатда маҳкамлаш учун қурилмаларга эга бўлиши керак.\n5-§. Ускуна ва агрегатларни сақлашда хавфсизлик талаблари\n284. Барча агрегатларнинг (машина, станок, аппарат, турли ускуна ва қурилмалар) хавфли жойлари ишловчиларни жароҳатламаслиги учун ишончли қилиб ўраб қўйилиши лозим.\n285. Ускуналар очиқ рангларга бўяб қўйилиши керак.\n286. Барча узатмалар (ременли, арқонли, занжирли, шарнирли, тросли, валикли, тишли ва бошқалар) маҳкам ва қулай ишга тушириш имкониятига эга бўлиши лозим.\n287. Ускуна ва механизмларнинг барча бўртиб чиққан, гайка больт, шпонка ва айланадиган қисмларининг шунга ўхшаш полдан 2,5 м дан ортиқ бўлмаган баландликдаги элементлари ишончли қилиб ўралган бўлиши керак.\n288. Тўсиқлар ҳолати вақти-вақти билан цех маъмурияти томонидан текшириб турилиши лозим.\n289. Ускуна ва агрегатлар ичига жойлашган передачалар ҳамма тарафдан ёпилган бўлиши зарур.\n290. Фрикционли ва шарнирли узатмалар ёпиқ турда бўлиши лозим.\n291. Валик ғалтаклар ва шунга ўхшаш қурилмалар ишчилар хавфсизлигини таъминлашга қаратилган асбоблар билан жиҳозланган бўлиши лозим.\n6-§. Ускуна ва агрегатларни тозалаш\nва ёғлашда хавфсизлик талаблари\n292. Ускуна ёки механизм ҳамда атрофидаги хавфли зонадан қипиқ, қийқим, чанг ва ифлосликларни тозалаш ишлари фақат шу ускунада ишловчи ходим томонидан амалга оширилиши лозим.\n293. Қипиқ, қийқим, чанг ва ифлосликларни тозалаш ишлари илгак, метка, супургичлар ва бошқалар ёрдамида олиб борилиши керак.\n294. Моторлар, ишга туширувчи реостатлар коробкали ёки бошқача ўчирувчилар, ускуна ва механизмларнинг бошқа қисмлари ҳамда арматура ва кучланиш остида турадиган асбобларни йиғиштириш, тозалаш тақиқланади.\n295. Ёғлаш системаси (шит, сборник, коробка, противень, поддон ва бошқа) ёғнинг сачраши ва тўкилиб кетишининг олдини олувчи қурилмаларга эга бўлиши керак.\n296. Ускуна ва механизмлар приводларини ишлаш пайтида мойлаш тақиқланади.\n297. Иш юргизиш чоғида механизмнинг айрим қисмларини мойлашга йўл қўйилиши мумкин, агар у хавфли бўлмаса ва бу иш тегишли асбоблар ёрдамида олиб борилиши лозим.\n298. Ускуналарга қараш (тозалаш) учун ишчиларга етарли миқдорда артадиган матолар берилиши керак.\n7-§. Асбобларга бўлган хавфсизлик талаблари\n299. Маъмурият, ишлаётган ходимларни давлат стандарти талабларига жавоб берувчи, ишлатиш учун хавфсиз, соз ва қулай асбоблар билан таъминлаши, асбобларнинг белгиланган йўналишда ишлатилиши, сақланиши ва қай аҳволдалигини вақти-вақти билан назорат қилишга мажбур.\n300. Янгидан ишлаб чиқарилган ёки таъмирланган асбобларни фақат асбобни тайёрлаган ёки таъмирлаган бўлинманинг техник назорати ходими ишга яроқли деб қабул қилганидан сўнг ишлатилиши мумкин.\n301. Асбобни сақлаш учун ҳар бир ходимга алоҳида махсус жой ажратилиши ва асбобни кўчириб юриш учун эса, ҳар бир ходимга сумкача ёки яшик ажратилиши шарт.\n302. Болғача ва кувалдаларнинг уриш юзаси озгина бўртиб чиққан, силлиқ, уринмаган, эзилмаган ва дарз кетмаган бўлиши ва ёғоч сопга юмшоқ пўлат пона билан мустаҳкамланган бўлмоғи даркор. Сопига бўш ўрнатилган асбоблар билан ишлашга йўл қўйилмайди. Сопларни йирик қатламли ва юмшоқ (арча, сосна) дарахт турларидан тайёрлаш ва ишлатиш маън этилади. Соп юзаси силлиқ, текис, ёриқсиз ва зирапчаларсиз бўлиши шарт.\n303. Эгов, искана, винтни бурайдиган асбоб, бигиз ва бошқа ўткир ишламайдиган учли қўл асбоблари, текис равон тозаланган дасталарга маҳкам ўрнатилган бўлиши шарт.\n304. Дасталар, асбоб ўлчамига мос, лекин 150 мм дан кам бўлмаган узунликка эга бўлиши ва қизиб кетишдан сақланиш учун металл ҳалқа билан қопланиши шарт.\n305. Кенг юзаларни текисловчи қайроқтош ва йирик эговлар, ушбу юзаларни қулай ишлов бериш имкониятини берувчи махсус тутқичлар билан таъминланиши шарт.\n306. Зарбли асбоблар билан ишлаганда, ходимлар кўзини учиб кетаётган бўлаклардан ҳимоя қилиш учун ҳимоя кўзойнакларидан фойдаланишлари шарт.\n307. Сиқувчи ускунали дастгоҳлар бир-биридан камида 1 м масофада ўрнатилиши керак. Дастгоҳнинг эни 0,75 м дан кам бўлмаслиги керак. Ходимларни учиб тушаётган бўлаклардан ҳимоя қилиш учун баландлиги 1 м дан кам бўлмаган, 3 мм дан кўп бўлмаган ячейкали тўр тўсиқлар ўрнатилган бўлиши шарт. Дастгоҳда икки ёқлама ишланганда тўр ўртага, бир томонлама ишланганда эса, иш жойи ва ойна тарафга юзланган томонга ўрнатилади.\n308. Ўткир тишли омбурнинг тишлари ўткир бўлиши ва ясси тишли омбурнинг кескичи соз ҳолатда бўлиши шарт.\n309. Болталар текис кескига эга, урилмаган, эзилмаган ва дарз кетмаган бўлиши лозим.\n310. Парма, винт буровчи асбоб, зенкер ва бошқа ўрнатилувчи асбоблар тўғри чархланган бўлиши, дарз, эзилиш ва бошқа камчиликларга эга бўлмаслиги керак. Бу асбобларнинг пастки қисми нотекис, қийшиқ, дарз ва бошқа шикастланишлардан холи бўлиши, тўғри марказлаштирилган ва тўғри келтирилган бўлиши шарт.\n311. Иш учун ўрнатилувчи асбоб мустаҳкам ва маҳкам ўрнатилиши шарт.\n312. Қозиқ айлантирувчи ва бурғининг дастаси текис тозаланган ва йўнилган бўлиши шарт.\n313. Арралар тўғри ажратилган ва яхши чархланган бўлиши лозим. Арранинг тутқичи тўғри ва маҳкам ўрнатилган, силлиқ ва текис тозаланган бўлиши шарт.\n314. Рандаловчи асбоблар силлиқ ва текис қолипга эга бўлмоғи шарт.\n315. Пневмо-машиналар дастасининг клапани осон ва тез очилиб-ёпилиши, маҳкам созланган бўлиши ва ёпиқ ҳолатда ҳаво ўтказмаслиги шарт.\n316. Пневмо-машиналар асбобларининг пастки қисми нотекис, қийшиқ, дарз ва бошқа шикастланишлардан холи бўлиши, тўғри марказлаштирилган ва тўғри келтирилган бўлиши шарт.\n317. Пневмо-машиналарнинг шланглари мустаҳкам резина хом ашёсидан ишланган ниппел ва штуцер ўлчовига мос равишда бўлиши шарт.\n318. Асбоб ва ўтказувчи қувурга ўрнатилган шланглар, шланг чиқиб кетмаслигини таъминлайдиган усулда ўрнатилган бўлиши шарт.\n319. Шлангларнинг штуцер ва ниппеллари қирраси ва резбаси соз бўлиши ва шлангларнинг пневмо-машина ва ҳаво йўлларига мустаҳкам уланишини таъминлаши шарт. Шланглар бир-бири билан бўйинча ёрдамида ниппел билан уланади.\n320. Пневмо-машиналарнинг камчилигини текшириш, созлаш, ҳамма қисмларининг ўзаро таъсирини аниқлаш, машинани ишга туширишдан олдин сиқиқ ҳаво ҳаракатини синаб кўриш йўли билан аниқланиши шарт. Иш тугагандан сўнг, пневмо-машиналар текширувга топширилиши лозим.\n8-§. Хизмат кўрсатиш майдончалари ва зиналарга\n321. Дастгоҳга хизмат кўрсатиш ёки ишлов бериш ҳудудини кузатиш учун ходимнинг пол сатҳидан 0,5 м ва бундан баландроқда туриши талаб этилса, дастгоҳ зинапоя билан жиҳозланган хизмат кўрсатиш майдончалари ёки сирпанмайдиган қопламали галереяларга эга бўлиши керак.\n322. Майдончалар сифатида ускунанинг горизонтал юзаларидан (станина, суппорт, бабкалар ва ҳоказолар) фойдаланиш мумкин. Хизмат кўрсатиш майдончаларидан устёпма ёки ускунанинг чиқиб турган қисмларигача бўлган баландлик 2 м дан кам бўлмаслиги зарур.\n323. 0,5 м дан баландда жойлашган майдончалар ва уларга олиб чиқадиган зиналарда, пастида баландлиги 100 - 50 мм яхлит ён қоплама ўрнатилган баландлиги 1 м дан кам бўлмаган тўсиқ (панжара)лар бўлиши керак.\n324. Майдонча сатҳидан 0,5-0,6 м баландликда қўшимча горизонтал планка ўрнатилиши лозим.\n325. Вертикал устунлар орасидаги масофа 1,5 м бўлиши керак.\n326. Хизмат кўрсатиш майдончалари ва зиналарнинг эни 0,5 м дан кам бўлмаслиги зарур.\n327. Зиналарнинг иккала тарафида тўсиқ (панжара)лар бўлиши лозим.\n328. Хизмат кўрсатиш майдончаси 10 м дан баландроқда жойлашган бўлса, ҳар 5 м да дам олиш майдончалари ўрнатилиши зарур.\n329. Зина ва майдончаларнинг тутқичлари қўл билан ушлаш учун қулай бўлиши, ўткир қирралари, қиров ва кийим илиниши мумкин бўлган чиқиб турган жойлари бўлмаслиги лозим.\n9-§. Ишлаб чиқариш ускунаси, коммуникацияларни\n330. Кабель ишлаб чиқариш цехларида асосий ва ёрдамчи ускунани жойлаштириш, ускуна ва бинолар деворлари орасидаги масофа 0,6 м дан кам бўлмаслиги лозим.\n331. Асосий ва ёрдамчи ускуналар асосий юк ташиш йўналишига мувофиқ ўрнатилиши зарур.\n332. Ишлаб чиқариш ускунасининг жойлашиши унга бехатар ва қулай хизмат кўрсатиш, таъмирлаш, монтаж ва демонтаж қилишни таъминлаши керак.\n333. Иш ўринларини режалаш ускунани бошқариш органи ва пультларига эркин ўтиш йўлаклари ва кириш жойларини, иш жараёнларининг қулай ва бехатар бажарилишини таъминлаши ва ГОСТ 12.3.002-75 "Ишлаб чиқариш жараёнлари. Умумий хавфсизлик талаблари"га жавоб бериши лозим.\n334. Ходимларни учиб чиқаётган темир парчаларидан сақлаш учун верстакларда баландлиги камида 1 м бўлган яхлит ёки металл тўрли (катакчалари 3 мм дан кўп бўлмаган) шитлар ўрнатилиши лозим.\n335. Иш жойларида жиҳозлар, материал, тановар, ярим тайёр маҳсулот, тайёр маҳсулот ва чиқиндилар солиниши учун стеллаж, идиш, стол ва бошқа қурилмалар қўйиладиган майдончалар кўзда тутилиши лозим.\n336. Цех ва участкаларда ускуналарни жойлаштириш ва иш ўринларини режалашда фавқулодда вазиятлар юз берганда ходимларни хавфсиз эвакуация қилиш имкони кўзда тутилиши зарур.\n337. Цехлардаги ўтиш жойларининг кенглиги қуйида кўрсатилган миқдорлардан кам бўлмаслиги керак:\n338. Конвейер қурилмалари, ишлаб чиқариш бинолари, галереялар, туннеллар ва эстакадаларнинг жойлашиши ГОСТ 12.2.022-80 "Конвейрлар. Хавфсизликнинг умумий талаблари"га жавоб бериши лозим.\n10-§. Ташкилотларда зарарли омиллар таъсирининг санитария\n339. Чанг кўп ҳосил бўладиган ҳудудларда ишлаш вақтида чангни ўтказмайдиган қаттиқ матодан тайёрланган махсус кийим, нафас олиш органлари учун индивидуал ҳимоя воситалари қўлланилиши лозим.\n340. Кабель ишлаб чиқаришда бажарилаётган иш хусусиятига қараб ҳимоя воситаларидан фойдаланиш лозим.\n341. Шовқиннинг ишловчиларга кўрсатадиган зарарли таъсирини бартараф этиш мақсадида қуйидаги чора-тадбирлар қабул қилиниши лозим:\nагрегатларнинг газ чиқарадиган ва ҳаво сўрадиган туйнукларида шовқинни камайтирадиган мосламаларни ўрнатиш, кўтариб турувчи конструкцияларга (тўсинлар, фермалар) турли шовқин ютгичлар билан ишлов бериш;\n342. Агар иш шароитига кўра иш жойларида шовқин даражасини камайтириш имкони бўлмаса, ишчиларнинг иш ва дам олиш режимини ўзгартириш, қулоқни безовта қилмайдиган ва шовқинни белгиланган меъёрлар даражасигача камайтирадиган индивидуал ҳимоя воситалари (наушниклар, шлемлар, тиқинлар, шовқинга қарши вкладишлар) билан таъминлаш орқали ишчиларнинг соғлиғини муҳофаза қилиш бўйича профилактик чора-тадбирлар тизими кўзда тутилиши лозим.\n343. Қўл орқали ишчиларнинг организмига ўтадиган вибрациянинг чегаравий йўл қўйиладиган даражалари СанҚваМ 0122-01 "Иш жойларида умумий ва маҳаллий вибрациянинг санитария меъёрлари"га мос бўлиши лозим.\n344. Таъмирлаш ишларини ўтказишда бажариладиган ишларнинг технологик кетма-кетлиги акс эттирилган таъмирлаш ҳужжатлари расмийлаштирилган бўлиши ва уларда қуйидаги маълумотлар кўрсатилиши керак:\n345. Капитал ва жорий таъмирлаш дастурларида таъмирлашни ўтказиш учун масъул шахслар, шунингдек таъмирлаш ишларини бажариш тартиби ва ходимларнинг хавфсизлигини таъминлаш чоралари белгиланиши лозим.\n346. Барча ҳолларда таъмирлаш ишларини бажариш ва усуллари бош муҳандис ёки унинг ўринбосари билан келишилиши керак.\n347. Таъмирлаш ишлари ташкилот раҳбари томонидан тайинланган масъул ходим раҳбарлиги ва назорати остида бажарилиши лозим.\n348. Таъмирлаш ташкилотлари томонидан бажариладиган таъмирлаш, қурилиш ва монтаж ишлари наряд-рухсатнома билан расмийлаштирилиши зарур.\n3-§. Таъмирлаш ишларини бажарувчи\nшахсларнинг малакасига қўйиладиган талаблар\nва таъмирланадиган участкаларни ажратиш\n349. Асбоб-ускуналарни таъмирлаш ва созлаш ишлари махсус ўқитилган ва йўл-йўриқ берилган, тегишли билим ва малакага эга ходим томонидан амалга оширилиши керак.\n350. Капитал таъмирлашдан сўнг асбоб-ускунани ишга туширишга ташкилот бош механиги (бош энергетик), меҳнат муҳофазаси хизмати ходими, ишлаб чиқариш мажмуаси бошлиғи ва касаба уюшмаси вакилларидан иборат таркибдаги комиссия томонидан ташкилот раҳбари ёки бош муҳандис тасдиқлайдиган тегишли далолатнома тузилиб, қабул қилингандан сўнг рухсат берилади.\n351. Таъмирлаш ишлари бажарилгандан сўнг ускунани ишга тушириш фақат масъул ходим рухсати билан амалга оширилиши лозим.\n352. Таъмирлаш ишлари бажариладиган ҳудуд тўсилган ва у ерда хавфсизлик белгилари ўрнатилган бўлиши лозим.\n353. Таъмирлаш ишларини бошлашдан олдин унда иштирок этадиган барча ходимлар таъмирлаш ишларини ташкил этиш лойиҳаси билан таништирилиши ва уларга таъмирлаш ишларини бажариш пайтида хавфсизлик чораларига риоя қилиш бўйича йўл-йўриқ берилиши зарур.\n4-§. Таъмирлаш ишларининг хавфсиз олиб борилишини таъминлаш,\nзинапояларда ва кўтариш механизмларида ишлаш шартлари\n354. Таъмирлаш жараёнида ечиб олинган агрегатлар, деталлар ва металл конструкциялар йиғиштириб қўйилиши лозим.\n355. Таъмирлаш пайтида иш жойлари, йўллар ва зинапояларни турли буюмлар билан тўсиб қўйиш тақиқланади.\n356. Баландликда таъмирлаш ишларини бажаришда ҳавоза ва тахта тўшамалардан фойдаланиш зарур.\n357. Ҳавоза ва тахта тўшама ўрнатишнинг имкони бўлмаса, ходимлар баландликда ишлаш учун эҳтиёт камарлари ва арқонлардан фойдаланишлари шарт. Эҳтиёт камарлари ва арқонлар маҳкамланадиган жойлар конструкцияларда олдиндан белгилаб қўйилган бўлиши лозим.\n358. Баландликда таъмирлаш ишларини бажарганда асбоб-ускуна ва материалларни майдонча қирғоғига қўйиш ёки ерга ташлаш тақиқланади. Асбоб-ускуналарни сақлаш ва ташишда махсус сумка ёки қутилардан фойдаланиш зарур.\n359. Материалларни ускунанинг иш майдончасига узатиш механизациялашган бўлиши ва тушиб кетмайдиган усулда бажарилиши керак.\n360. Ёритиш чироқларини таъмирлаш ишларида фақат 12 В кучланишдаги кўчма лампалар, портлашдан ҳимояланган аккумуляторли чироқлардан фойдаланиш керак.\n361. Ёритиш мақсадида машъала, гугурт, керосинли фонарлар, шамчироқлардан фойдаланиш тақиқланади.\n362. Суюқ ёнилғи сақланадиган идишлар, битум сақлагичлар, конвейерлар, шимдириш ванналари ва нефть маҳсулотлари мавжуд бошқа сиғимларни таъмирлашда ушбу сиғимлар ундаги маҳсулотлардан бўшатилиши зарур.\n363. Идишлар, бункерлар ва бошқа чуқур жойларда ишлаётган ходим маҳкамланган қутқарув арқонига эга бўлиши, арқоннинг иккинчи учи ташқарига чиқарилган ва кузатувчи назорати остида бўлиши керак.\n364. Таъмирлаш ишлари тугагач, барча кераксиз конструкциялар, асбоб-ускуналар, материаллар ва чиқиндилар иш жойидан олиб кетилиши, тўсиқлар, сақловчи мосламалар ўз жойига ўрнатилиши керак.\n365. Мазкур Қоидаларга амал қилиш учун жавобгарлик тегишли ишларни бажарувчи ташкилотлар зиммасига юклатилади.\n366. Мансабдор шахслар ва ходимлар хавфсизлик қоидаларига риоя қилмаганликлари учун қонун ҳужжатларига мувофиқ жавобгарликка тортиладилар.\n2015 йил 28 декабрь, 51-сон, 640-модда


Япония халқаро ҳамкорлик агентлиги (JICA) томонидан Афғонистон, Қозоғистон, Қирғизистон, Тожикистон, Туркманистон ва Ўзбекистон манфаати учун молиялаштирилган «Чигиртка назоратини такомиллаштириш тўғрисида (II босқич)» БМТ Озиқ-овқат ва қишлоқ хўжалиги ташкилотининг (ФАО) лойиҳаси расман ишга туширилди. Лойиҳа учун олинган умумий маблағ 7,5 миллион АҚШ долларини ташкил этди.\nЛойиҳа бошқарув қўмитасининг биринчи йиғилиши 6 нафар бенефициар мамлакат вакили, JICA вакиллари ва ФАО мутахассислари иштирокида онлайн тарзда ўтказилди. Амалга ошириладиган асосий тадбирлар ҳақида умумий маълумот берилди, биринчи йил учун бюджет ва иш режасини ҳамда чигирткалар келтирган зарарни камайтириш билан боғлиқ бошқа масалалар муҳокама қилинди.\nМинтақавий ҳамкорликни янада ривожлантириш режалаштирилган ушбу лойиҳа давомида барча бенефициар давлатлар ўртасида семинарлар, қўшма тадқиқот фаолияти ва бюллетенларни нашр этиш орқали мунтазам ахборот ва тажриба алмашишни ўз ичига олади.\nШунингдек, чигиртка назорати учун масъул миллий мутахассислар малакасини ошириш орқали мамлакатларнинг миллий салоҳиятини янада мустаҳкамлаш режалаштирилмоқда.\nБундан ташқари, зараркунандаларга қарши курашни такомиллаштириш учун энг сўнгги ускуналар етказиб берилади, бу чигирткалар тарқалишини яхшироқ тахмин қилиш ва уларнинг ҳалокатини камайтиришга имкон беради. Шу билан бирга, камроқ токсик пестицидлар ва зараркунандаларга қарши биологик препаратлардан фойдаланган ҳолда чигиртка эпидемиясига қарши чора-тадбирларнинг такомиллаштирилган механизми жорий этилади.\nФАОнинг Европа минтақавий анжумани илк бор Ўзбекистон раислигида ўтмоқда\nҚирғизистонда чигиртка ёпирилиши коронавирус пандемияси билан боғланди


Улуғбек Қосимхўжаев лавозимидан озод қилинди » Muzlik.uz - O‘zbekiston yangiliklari\nУлуғбек Қосимхўжаев лавозимидан озод қилинди\nТуризмни ривожлантириш давлат қўмитаси раисининг биринчи ўринбосари вазифасини бажарувчи бўлиб ишлаб келаётган Улуғбек Қосимхўжаев бошқа ишга ўтгани муносабати билан вазифасидан озод қилинди. Ўзбекистон президенти Шавкат Мирзиёев 29 январь куни бу ҳақдаги қарорни имзолади, дея хабар берди «Газета.uz»нинг ҳукуматдаги манбаси. Улуғбек Қосимхўжаев (1978 йилда туғилган) 1997−2000 йилларда «Умид» президент жамғармаси йўналиши бўйича Пейс университетида (АҚШ) «Бизнесни бошқариш» мутахассислиги бўйича бакалавр таҳсилини олган. Ўзбекистонга қайтгач, 2000−2002 йилларда Андижон вилояти ҳокимлигида ахборот-таҳлил гуруҳи етакчи мутахассиси, сўнгра 2002−2005 йилларда мутахассис, кейинчалик Вазирлар Маҳкамасида етакчи мутахассис бўлиб ишлаган. "Газета.uz"да реклама 2005−2007 йилларда Барри университетида (АҚШ) магистратурада «Молия» мутахассислиги бўйича таҳсил олган. 2007−2013 йилларда у Барри ва Сундербирд (АҚШ) университетларида дарс берган. 2008−2013 йилларда Америкада меҳмонхоналар компанияси директори бўлган. 2013−2014 йилларда эса кўчмас мулк инвестиция компаниясида директор бўлиб ишлаган. 2014 йилда у АҚШда ўз инвестиция компаниясини ташкил қилди. 2018 йилнинг ёзида Улуғбек Қосимхўжаев Ўзбекистонга Туризм бўйича давлат қўмитасида масъул лавозимга таклиф қилинди ва у мамлакатда туризмни ривожлантириш бўйича кенг кўламли дастурни амалга оширишга ўз ҳиссасини қўшди.\nУлуғбек Қосимхўжаев Туризм қўмитаси раҳбарининг биринчи ўринбосари в.б. этиб тайинланди\n«Махсустранс» раҳбарияти ўзгарди\nУмиджон Салимов «Ўзавтосаноат» раҳбари бўлди


Oshxona.Uz Ñ‚Ð°Ð½Ð»Ð¾Ð²Ð¸ ( 6670 marta o'qilgan) Chop etish\nChustiy 01 Dekabr 2011, 03:34:20\nҲаш-паш дегунча Оshxona.Uz сайти дунё юзини ксрганига ҳам бир йил бслиш арафасида скан. Сайтимиз ташкил топганининг бир ёши ҳамда зумрад қиш фаслининг бошлангани муносабати билан Oshxona.Uz снги пазандалик танловини сълон қилади.\nБаҳор, ёз ва куз мавсумларида сълон қилинган аввалги танловлар маълум бир мавзу ва йсналиш бсйича сди. Бу сафарги танлов тамомила аксинча ҳисобланади. Чунки ҳар кимнинг пазандалик иқтидори турлича белгиланган бслади. Мисол учун кимдир ширинлик ва қандолат маҳсулотларининг тайёрлашга уста бслса, кимдир пишириқ ва таомларга, сна кимдир сарҳил салатлар тайёрлашга устасфаранг ҳисобланади.\nШу боис, бу галги танловимиз шарти сркин мавзу ҳисобланади. Ушбу танловда ҳар бир иштирокчи кснгли тусаган ва сзи учун "œшохона таом" ҳисобланган егулигини (таом, пишириқ, ширинлик, салат, ичимлик, кабоб ва х.к) тайёрлаб, расми билан бирга реяептини юбориши лозим бслади. А еяептлар босиқчма-босқич расмлари билан юборилса ғолиб бслиш имконисти снада ошади.\nАввалги танлов ғолибларини аниқлашда биз овоз бериш орқали аниқлаган сдик. Бу сафар сса ғолибни аниқлаш олдингилардан фарқли равишда стказилади. Аниқроғи, ғолибни ҳакамлар ҳайъати аниқлаб беради.\nҲакамлар ҳайъати уч кишилик гуруҳдан иборат бслган халқаро скспертлардир. Қуйида улар билан танишиш мумкин.\nАкбар Умаров (Ўзбекистон Ошпазлар Уюшмаси А аиси)\nСуннатила Сулаймонов (Ўзбекистон бош кулинари)\nАбдусаттор Сомадов ("œGolden Hill" ресторани бош ошпази)\nТанлов жорий йилнинг 1- декабридан бошлаб 2012 йилнинг 15-снваригача давом стади.\nТанлов учун юборилган таомлар ва реяептлар муаллифларнинг сзларига тегишли бслиши лозим\nТанловда бир иштирокчи бир нечта ижоди(реяепти) билан қатнашиши мумкин.\nИштирокчилар сз реяептларининг [email protected] слектрон манзилига белгиланган муддатга қадар юборишлари лозим.\nТанлов учун юборилган реяептлар сайтга қсйиб борилади.\nТанлов муддати тугагач, икки ҳафта мобайнида иштирокчилар ижодлари ҳайъат аъзолари томонидан срганиб чиқилади ва ғолиблар аниқланади.\nҒолиблар сайтимизнинг махсус совғаси билан тақдирланадилар.\n1-срин сохиб (аси) га Ҳаким Ғаниев ҳам сзларининг сқинда нашр стилган пазандалик китобларини дастхат билан тақдим стадилар.\nТанлов иштрокчиларга омад ёр бслишини тилаб қоламиз!\nAnsora 01 Dekabr 2011, 13:42:56\nOlloh muborak qilsin, yenglarni shimaraveraymi Chustiy\nChustiy 02 Dekabr 2011, 03:16:00\nIqtibos: Kapalak 01 Dekabr 2011, 13:42:56\nHa, albatta qani bo'masam ataganlarizi, berkitganlarizi sekin bizga yuboringchi\nazizbek_mx 02 Dekabr 2011, 16:52:41\nChustiy 04 Dekabr 2011, 01:38:57\nБу сафарги танлов дарҳақиқат қизиқарли бсладиганга схшайди, ташкилий ишларни бирор кимга топшириб сзим ҳам қатнашгиларим келмоқда )\nЮқорида, танлов ғолиби учун Ҳаким Ғаниев ҳам сқиндагина дунё юзини ксрган ажойиб "Ҳаким Ғаниев билан шарқона зиёфат" номли китобини дастхатлари ила тақдим стишлари ҳақида айтган сдик.\nЯна бир ажойиб снгилик билан сизларни хушнуд стаман...\nwww.azu.uz хамда "Узбекскас домашнсс кухнс" китоблари муаллифи, биз учун қадрли бслган инсон Лилис опа Аиколенко ҳам сзларининг китобларини танлов ғолиби учун дастхати билан тақдим стмоқчилар...\nҚани нафақат ейишга балки таом тайёрлашга қизиқувчан ака-ука, опа-сингиллар бсшашманглар\nChustiy 04 Dekabr 2011, 01:46:33\nДарвоқе, Ҳаким Ғаниев китоблари ҳақида қуйидаги саҳида танишишингиз мумкин...\nChustiy 05 Dekabr 2011, 22:31:08\nТанловимиз аста секинлик ила сз мевасини беришни бошлади. Танловга ҳар доимгидек илк реяепт юборган киши Лилис хоним Микиртумова бсладилар. Ҳар доимгидек пазандалик маҳоратларига тахсинлар айтишдан бошқа иложимиз йсқ, сна шундай ажойиб реяептларига умид қилган холда ушбу реяептни хукмилага хавола стмоқдамиз.\nБурекас — Вавилон ошхонасига тегишли таом хисобланади. Ушбу ажойиб пишириқ нафақат кундалик дастурхонингизни балки байрам дастурхонингизга ҳам сзгача бир файз ва ксрк бахш стади.\nChustiy 10 Yanvar 2012, 02:26:35\n5 kun qoldi sholila\nChustiy 15 Yanvar 2012, 00:13:40\nBugun 15-yanvar tanlovning ohirgi kuni, tayyorlagan yoki tayyorlamoqchi bo'lgan taomilani yuboringlar...\nYaqin orada Viktorina va Tanlov g'oliblari bilan birga oshxona.uz ning ijodiy kechasini amalga oshirishni niyat qilib turibmiz...\nTak chto harakat qilishga arziydigan bir kecha bo'lishiga shubha yo'q\nAnsora 16 Yanvar 2012, 14:42:15


Террорист Қобулдаги Олий Суд биносига портловчи моддалар билан тўлдирилган ўлим кишисининг камари билан кирган. Портловчи модда ходимлар учун кириш жойи яқинида ҳаракатга келтирилган, ҳабар беради Al Jazeera.\nАфғон ИИВ вакили Нажиб Донишнинг сўзларига кўра, Олий Суд ходимлари ва бинодан кўчага чиқаётган бошқа инсонлар террористнинг қурбони бўлишди.\nАфғонистон соғлиқни сақлаш вазирлиги вакили Исмоил Кавасий терактда 41 киши жароҳат олганлигини ва ўлганлар сони ҳозирча 20 тани ташкил этаётгани ҳақида маълум қилди.\nТаъкидлаш жоизки, Афғонистоннинг суд органлари биринчи маротаба террористик ҳаракатларга дучор бўлишмаяпти. 2013 йилнинг июнида Олий Суд биносининг айнан ўша ери, 17 нафар кишининг ҳаётига зомин бўлган, қотилнинг ҳужумига учраганди.\n« Яҳудий сектант масжидни ёққани учун 30 йилга қамалди Истанбулнинг марказий майдонида масжид қурилади »


Халқаро танлов эълон қилинди\nХалқаро трансплантация тармоғи (ITN) 2-Халқаро Аъзолар донорлиги карикатуралар танловини эълон қилади.\nТанловни ўтказишдан кўзланган асосий мақсад — санъат кучидан фойдаланган ҳолда миллий ва халқаро миқёсда аъзолар донорлиги тўғрисида жамоатчилик хабардорлигини ошириш. Маълумки, дунё бўйлаб 1 миллиондан ортиқ бемор аъзо трансплантациясидан кейин омон қолиш учун тегишли аъзони беришларини кутмоқда. Аъзолар донорлиги тўғрисида хабардорликни ошириш орқали кўпроқ аъзолар ўз эгаларига етиб бориши мумкин. Шу нуқтаи назардан, карикатурачилар томонидан яратилган оригинал, ижодий ва ажойиб санъат асарлари аъзолар донорлигига бўлган муносабатни ижобий томонга ўзгартиришга хизмат қилади.\n1-ўрин — 2000 АҚШ доллари;\n2-ўрин — 1500 АҚШ доллари;\n3-ўрин — 1000 АҚШ доллари;\nУчта фахрий ёрлиқ — 500 АҚШ доллари.\nҚўшимча маълумот олиш учун https://www.artcompetitionturkey.org/ сайтига киришингиз мумкин.\nХалқаро трансплантация тармоғи (ITN)\nХалқаро трансплантация тармоғи (ITN) – трансплантация соҳасида ҳамкорликни таклиф этувчи халқаро дастур.\nITN лойиҳаси нодавлат ва нотижорат ташкилот ҳисобланади. У Истанбул Тараққиёт Агентлиги кўмагида фуқаролик жамияти ташаббуси сифатида ташкил этилган.\nITN университет ва нодавлат ташкилотларни бирлаштирувчи платформа бўлиб, ҳукумат томонидан қўллаб-қувватланади.\nУшбу халқаро платформа иштирокчи давлатлар таклиф этган ташкилотлар билан ҳамкорликни йўлга қўйган.\n2015 – 2017 йиллар мобайнида Халқаро трансплантация тармоғи (ITN) тадбирларида дунёнинг 76 давлатидан қарийб 3000 нафар мутахассис иштирок этди.\nЎтган йиллар давомида ОАВ ва трансплантологлар учун бир қанча семинарлар ташкил этди.\nХорижий иштирокчи давлатларга амалий сафарлар уюштирди.\nҲозирга қадар ITN техник семинарлар, медиа-семинарлар, илмий сафарлар, трансплантация координацияси бўйича ўқув курслар, трансплантация соҳасида фаолият олиб бораётган ҳамширалар учун ўқув машғулотлар, жигар ва буйрак жарроҳлик трансплантацияси бўйича ўқув курслар, симпозиум ҳамда Миллий Конгресслар ўтказиб келмоқда.\nТуркия трансплантация жамғармаси (TONV)\n1995 йили Туркияда буйрак диализи ва трансплантацияси бўйича беморларга хизмат кўрсатувчи Жамғарма сифатида асос солинган. 2013 йил март ойидан бошлаб Туркия трансплантация жамғармаси вазифасини ўтамоқда.\nАъзолар қанча яшайди?\nЎпка: 4 – 6 соат\nЮрак: 4 – 6 соат\nЖигар: 24 соат\nОшқозоности бези: 24 соат\nБуйрак: 72 соат\nКўз мугуз пардаси: 14 кун\nМия: 5 йил\nТери: 5 йил\nЮрак клапани: 10 йил


Кейинги ҳафта бошида Ўзбекистонда қандай об-ҳаво кутилмоқда? - Zamin.uz\n17:55 / 26.05.2019\nЎзбекистон Республикаси Фавқулодда вазиятлар вазирлиги ҳузуридаги Гидрометеорология хизмати маркази 26–29 май кунлари кутиладиган об-ҳаво ҳақида маълумот берди.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат 26 майда кечаси 12–17°, кундузи 30–35°; 27 майда кечаси 15–20°, кундузи 34–39°; 28 майда кечаси 17–22°, кундузи 34–39°; 29 майда кечаси 17–22°, кундузи 30–35° бўлади.\nБухоро ва Навоий вилоятларида ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат 26 майда кечаси 12–17°, кундузи 30–35°; 27 майда кечаси 15–20°, кундузи 34–39°; 28–29 майда кечаси 17–22°, кундузи 34–39° бўлади.\nТошкент, Самарқанд, Жиззах, Сирдарё вилоятларида ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат 26 майда кечаси 10–15°, кундузи 25–30°; 27 майда кечаси 12–17°, кундузи 28–33°; 28–29 майда кечаси 15–20°, кундузи 31–36° бўлади.\nҚашқадарё, Сурхондарё вилоятларида ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат 26 майда кечаси 13–18°, кундузи 30–35°; 27–29 майда кечаси 17–22°, кундузи 34–39° бўлади.\nАндижон, Наманган, Фарғона вилоятларида ҳаво ўзгариб туради, ёғингарчилик кутилмайди. Шамол шарқдан 5–10 м/с тезликда эсади. Ҳарорат 26 майда кечаси 10–15°, кундузи 25–30°; 27 майда кечаси 12–17°, кундузи 27–32°; 28–29 майда кечаси 12–17°, кундузи 32–37° бўлади.\nТоғли ҳудудларда ҳаво ўзгариб туради, ёғингарчилик кутилмайди. Шамол шарқдан 7–12 м/с тезликда эсади. Ҳарорат кечаси 26–27 майда 3–8° илиқ, 28–29 майда 5–10°, кундузи 26 майда 13–18°, 27–29 майда 18–23° бўлади. “Замин” янгиликларини “Facebook”да кузатиб боринг\n12-05-2019, 23:40, Ўзбекистон\n10-05-2019, 10:00, Ўзбекистон\nЎзбекистонда ушбу ҳафта давомида қандай об-ҳаво кузатилади?\n29-04-2019, 16:54, Ўзбекистон\n28-04-2019, 20:46, Ўзбекистон